text:
Sa cida sulcitana in curtzu. Dae su 29 de gennàrgiu a su 4 de freàrgiu
Lunis 29 e Martis 30: sunt essidos is nùmenes de is candidados a is eletziones polìticas de su 4 de martzu. Su collègiu uninominale de sa Camera aundi arruet su Sulcis-Iglesiente est ampru meda: defatis nde boddit puru su Campidanu de Bàsciu, Caputerra, Assèmini, Sestu e Ceràxus. Est ancora prus mannu cussu de su Senadu chi acarraxat totu sa Sardigna de Bàsciu. Cun su sistema uninominale su candidadu chi pigat prus votos binchet su sègiu. A su chi narant is sondàgios est fàtzile chi sa carida de deputadu si dda gherrint su sìndigu de Sàdali Romina Mura (deputada PD), Viviana Lantieri (Centru-Dereta) primària de s’uspidale Sirai e Pino Cabras de su M5S. Nc’at curiosidade pro su resurtadu chi ant a fàghere Luca Pizzuto consilieri regionale (LeU) e su consulente carboniesu Fabrizio Palazzari chi est candidadu cun is indipendentistas de Progetto AutodermiNatzione. Semper ascurtende is sondàgios pro su Senadu si dda gherrant Daniela Porru (Centru-Manca), su professore Gianni Marilotti candidadu cun M5S e sa dentista Maria Chiara Basciu (Centru-Dereta) chi tenet origines in Santu Giuanni Suèrgiu. Pagas possibilidades de bìnchere pro Yuri Marcialis (LeU) e Paolo Porcella (AutodermiNatzione).
A parridade de chini iscriet custa rubrica in is listinos de sa cuota proportzionale s’ùnicu sulcitanu chi tenet possibilidades de nche essire est su deputadu igresiente Francesco Sanna (a su segundu postu de sa lista de su PD) ma pro esser siguru depet isperare chi Romina Mura binciat in su collègiu de Carbònia. Pro su chi pertocat su Senadu invècias in is listas de is partidos chi iant a dèper pigare prus votos no nc’at nisciunu sulcitanu in is primos postos e duncas no nd’at a passare mancu unu.
Est cosa connota dae totus chi is sondàgios fatu-fatu faddint e duncas podet èssere chi essat calincuna sopresa.
Mèrcuris 31: in is ùrtimas dies de gennàrgiu su tempus fiat bonu e su mare fiat chietu e duncas sunt incumentzados torra is isbarcos de algerinos is su Sulcis. In totu sunt arribados in 53: 11 ddos ant agatados in sa zona de su Portu Bèciu de Teulda (Porto Budello), totus is àteros ddos at agiurados sa Guàrdia Costera in mare (in mesu de custos ddoe fiat puru unu pipieddu de 7 meses), chi at tragadu is barchitas finas a su portu de Sant’Antiogu. Comente semper nde-ddos arrigotos is Carabineris e nche-ddos ant lòmpidos a su centru de collidura de Muristenis.
Giòbia 1: su Comunu de Santadi, a pustis de 3 annos chi at firmadu sa cunventzione cun s’EGAS e Abbanoa, at aprontadu su bandu pro arrangiare sa condota ìdrica chi dae su ponte de Bau S’Arena in sa SS293 artziat a s’istatzione de pompàgiu in Santadi de Bàsciu. Is traballos tenet su valore de 800mila èuros, dinari chi at finantziadu sa Regione. S’ispera de is santadesos est ca, de chi ant a acabare is traballos, s’àcua no ammanchit prus e pruscatotu chi no andit prus pèrdia proite ca candu su tubu si segat sa nche calat dereta e s’arriu.
Cenàbara 2: at fatu ispantu sa nova chi annuntziaiàt chi su distretu sanitàriu aundi arruent Sant’Antiogu, Calesera e Carloforte depiat andare asuta de su controllu de sa ASSL 8 de Casteddu, candu invècias su restu de su Sulcis-Iglesiente abarrat asuta de sa ASSL7 de Carbònia. Pariat unu scioberu chena de sètiu perunu e sùbitu sunt incumentzadas is protestas e is crìticas. Est lòmpida a lestru sa comunicatzione de su diretore generale de sa ATS regionale Fulvio Moirano cun sa cale at ispiegadu ca fiat sceti un’errore de imprenta. Est giustu a sinnillare chi finas a imoi is distretos socio-sanitàrios nous abarrant sceti iscritos in is fòllios de paperi chi pertocant s’organizatzione noa de sa sanidade sarda chi su Consìliu Regionale at aprovadu 6 meses agoa.
Sàbudu 3: su sìndigu de Masainas Ivo Melis in pari a don Maurilio Atzei ant incingiadu s’istrada noa chi dae su tzentru de sa bidda arribat a sa SS 195. S’òpera, 700 metros de asfartu, est costada 180mila èuros, e dd’ant fata gràtzias a is “ispàtzios finantziàrios” chi su Guvernu at donadu a su Comunu, permitende de oberare una parte de s’avantzu de amministratzione de is annos passados. Sunt soddisfados is amministradores proite ca custa istrada noa ammeliorat sa siguresa de is chi andant a pee e, massimamente in s’istade, allebiat su tràficu in mesu de sa bidda.
domingu 4: est andada gente meda (1200 personas a su chi narant is organizadores) a su palàssiu de s’isport de Carbònia pro ascurtare s’intertventu de Luigi Di Maio, su leader de su M5S, chi at abertu sa campagna eletorale in su Sulcis. Di Maio at fueddadu, craramente, de temàticas natzionales generales e at chistionadu puru de is tzerachias militares. In su palcu ddoi fiant puru is candidados a sa Camera e a su Senadu in is collègios s'uninominales e proportzionales.
Salude! da Roberto Pinna


c: text/html

text:
Ergo Proxy
Articulu in nugoresu
Ergo Proxy, iscrittu in alfabetu latinu fintzas in Giappone oppuru in katakana (エルゴプラクシー , Erugo Purakushī?), est un'anime de fantassientzia, chin medas elementos steampunk e postcyberpunk, de 23 episodios chi at fattu Manglobe e Geneon Entertainment, trasmissu in Giappone dae su 25 de febrarju a su 12 de agustu de su 2006 in su canale WOWOW. S'anime lu at direttu Shukō Murase (Witch Hunter Robin) e nd'at fattu sa trama Dai Satō (Cowboy Bebop, Ghost in the Shell: Stand Alone Complex, Samurai Champloo, Eureka Seven).

robotstxt: allowed

filter: keep


text:
Sa corrutzione pertocat cale si siat setore e cale si siat faina umana. Non si nch'ischìrriat prus mancu su mundu de s'isport. Fresadu custu mangianu a dolu mannu dae una noa pagu galana. A Michel Platini e a Sepp Blatter, sos majores de su fùbalu internatzionale, su Comitadu èticu de sa Fifa (Fédération Internationale de Football Association) lis at comminadu 8 annos de suspensione dae cale si siat atividade ligada a su fùbalu. In prus de sos 8 annos e de sa dignidade afrigida dae sa cundenna, cara a su pùblicu islacanadu de sos amantiosos, una santzione pecuniària peròmine. 74mìgia de èuros a Platini, presidente de sa Uefa (Union européenne de football) e 50mìgia a Blatter presidente pròpiu de sa Fifa.
Sa càmera arbitrale de su Comitadu èticu de sa Fifa est istada grae comminende sa pena. At cuntestadu comente pagu craru, non giustificadu, in cunflitu de interessos e ascrivìbile duncas a corrutzione, su passàgiu de dinari (2milliones de francos isvìtzeros nda) dae Blatter a Platini in su 2011. Dinari pagadu pro «traballos petzi presuntos, chi non ant agatadu mai perunu iscumprou in sa realidade, ammaniados petzi in conca issoro, ma mai cumpridos, intre su 1998 e su 2001» - cunforma a sos tèrmines impreados dae sa giustìtzia isvìtzera in su documentu ufitziale. Perunu ispantu. Est a nàrrere chi custa pena fiat giai in àeras a dae chi su regulamentu previdit penas intre sos 5 annos de suspensione e s'iscualìfica a vida. Pena custa chi aiat giai rechèdidu e rivendicadu sa setzione investigadora de su Comitadu èticu subra mentovadu, unos cantos annos a oe.
Ma ite cheret nàrrere custa santzione? Est una forma de morte sotziale pro su mundu de su fùbalu. Una derrota umana e de categoria, pròpiu comente acontesset in su mundu de sa polìtica cara a eventos de custa genia. Ambos sos rapresentantes cundennados no ant a pòdere prus mancu pronuntziare su faeddu fùbalu. Nch'ant a èssere esclusos dae cale si siat faina potzat in carchi manera pertocare su mundu de sa botza. Perunu cuncursu. Peruna manifestatzione. In àteros faeddos, Platini no at a àere prus mancu su deretu de dispònnere sos palitos in su campu o de nche porrire sas petorinas o sa botza pro s'allenamentu de un'iscuadra de prima categoria. E mancu de intrare a logu de ispogiadòrgiu pro nche saludare sos giogadores. Mancari non siat professionistas o mancari siant pipios.
Isetende como su recursu - chi a sa segura ambos ant a opònnere - apamus de imparare chi non totus sa bardùfulas essint cun su crau deretu.


text:
di Federico Francioni
Onzi die creschet su nùmeru de sas biddas minetadas de iscumpàrfida. Semus arribbados a chentu Comunas chi, intre de sos trint’annos, si nch’andant a mòrrere. Nùmeros chi sunt istados denuntziados puru dae s’ANCI (e dae su presidente Piersandro Scano) chi at promòvidu abojos, cramadu su guvernu italianu e sa Regione a sas responsabilidades issoro.
Semper de prus, s’intendet s’importàntzia de unu Manifesto contro lo spopolamento, gasi comente proponet Scano, e ognunu de nois podet e devet dare su contributu.
Su guvernadore Frantziscu Pigliaru faeddat de sa netzessidade de unu Master Plan contra a s’ispopolamentu in unu cumbèniu a subra de sas tzitades de s’Europa.
S’ispopolamentu est ligadu a protzessos istòricos, econòmicos-sotziales, polìticos e culturales de sèculos e sèculos, comente mustrat s’istòricu francu-americanu John Day, amigu sintzeru de s’ìnsula nostra. S’isboidamentu pertocat mescamente a sas biddas pòveras.
Dae su 2010 a su 2014 su rèdditu de sos sardos est faladu de su 3-4 %, pro sos corfos severos chi amus retzidu dae s’inflatzione. Su Mèdiu Campidanu est su prus pòveru a intro de s’Istadu italianu, indunas, sa gai cramada maglia nera non est prus de su Sulcis-Iglesiente.
Sa Provìntzia de Casteddu est sa prus rica, ca est su de 34 in sa classìfica, cun 23.534 euros de rèdditu pro capite (chi non sunt pagos: est una de sas cunseguèntzias de unu tzentralismu dannàrgiu pro sa Sardigna intrea). Sa bidda de Bidonì est sa prus pòvera cun 7.427 euros de rèdditu. In s’elencu matessi Tàtari s’agatat in sa posizione n. 73 cun 21.650 euros pro capite.
Bastat cun sa chistione sarda betada a intro de unu fogarone mannu cramadu questione meridionale.
Non esistit una particularidade de sa Sardigna pro su chi tocat s’ispopolamentu. Connoschimus bene su pàrrere de Bottazzi: sa Sardigna est Mesudie, puntu! Ma custu betare sa chistione sarda in unu fogarone mannu cramadu chistione meridionale serbit de aberu a disignare progetos ispetzìficos chi nos podent ajuare in sa gherra aberta chi devimus decrarare a s’ispopolamentu? Forsis Bottazzi, cun totu su rispetu, ant ismentigadu su chi at iscritu Antoni Gramsci in Alcuni temi della questione meridionale e subra de Americanismo e fordismo, inue si faeddat de mistero di Napoli in raportu a sas tzitades de sos Istados Unidos e de su mundu. Est bastante, indunas, faeddare de Napoli e de su territòriu vesuvianu dae unu puntu de bista demogràficu pro cumprèndere chi est una situatzione cun una densitade de abitantes alta meda, atesu meda dae sa nostra.
E sa Sitzìlia?
Massimo Livi Bacci at iscritu chi non esistit una eccezionalità de sa Sardigna in raportu a su Mesudie. Puru in Sitzìlia – at sustènnidu Livi Bacci – su nùmeru de sos abitantes est destinadu a falare. Ma atintzione, si nois leghimus bene s’istòria demogràfica de sas duas ìnsulas, podimus cumprèndere chi in Sardigna b’at semper – o cuasi – unu boidu, in su mentres chi in Sitzìlia agatamus unu prenu. Custu est cunfirmadu mescamente dae sa produtzione istioriogràfica a subra de su Seschentos, unu sèculu de pestilèntzias chi non cundennat sas duas ìnsulas in sa manera matessi. Tzertu, Basilicata e Calabria sunt in perìgulu, ma pro s’Abruzzo sa chistione, dae unu puntu de bista demogràficu, est diferente dae cudda sarda.
Sa netzessidade de programmas ad hoc, contra a s’isboidamentu, a intro de unu New Deal pro sa Sardigna.
Sa tesi fundamentale mia est custa: pro sa luta a s’isboidamentu de sa Sardigna bi cherent programmas ad hoc e est pretzisu pònnere a costàgiu, antzis, a intro de unu New Deal: indunas, unu progetu generale pro sa liberatzione econòmica e sotziale, pro s’autodeterminatzione polìtica e istitutzionale de sa Natzione sarda. Sos puntos craes de custu New Deal podent èssere custos:
- Torrare a sa Terra. A subra de custu puntu si atopant sos analìgios de su paba Bergoglio de una ecologia integrale (giustu su chi ant sustènnidu fintzas a como Vitzente Migaleddu e Boreddu matessi) e cuddos de Vandana Shiva. Sas pàginas de Frantziscu e de Vandana tenent su mèritu de refudare su prometeismu, s’idea maschilista de s’isfrutamentu sena làcanas de s’omine a subra de sa Natura. Un’ìdea de domìniu chi agatamus puru in culturas antitèticas intre issas. Imbetzes devimus pensare a reconnòschere sa Terra che a Mama e a cunsiderare òmines e fèminas fìgios e parte integrante de sa Natura matessi. Dae s’atera ala podimus leare ànimu dae su chi como sutzedit in Sardigna, inue b’at un’isvilupu de sos terrinos cuntivigiados cun agricultura de su tipu matessi. Pro sa prima borta creschent sos etaros de terra semenada, mescamente cun su trigu cramadu de su senadore Cappelli. In antis devimus ammentare Nazareno Strampelli, unu genetista agràriu de gabbale chi aiat ammesturadu trigu de su Nord, de su Mesudie italianu e de sa Tunisia. In su 1907 su senadore Raffaele Cappelli aiat postu a dispositzione pro sos esperimentos unos cantos sartos de propriedade sua in Foggia. Ma no b’at solu su trigu Cappelli chi est semenadu sena sustàntzias venenosas; tenimus in s’ìnsula bariedades nostras bonas meda. Tenimus richesas mannas: oe sos giòvanos torrant a creere in custu siddadu chi si podet esportare in su mercadu globale.
- Retza autòctona de industrias minores. Semus cumbìnchidos de s’importàntzia istòrica e econòmica de su pastoralismu, ma bisòngiat puru fraigare e afortire una retza autòctona de indùstrias minores chi in Sardigna fiat già nàschida intre Otighentos e Noighentos. Una realidade cantzellada dae sas polìticas in pro de Nino Rovelli. Sos cunsòrtzios podent servire a bìnchere sa debilesa de custas istruturas minores. Tenimus energhias e sabidorias imprendidoriales: pensamus a sa bioedilizia de Daniela Ducato e a sa vetura ad aria compressa produida in Sardigna. E sunt solu duos esempros.
- Bonìficas. Podent dare traballu a sos chi sunt istados betados a foras de su protzessu produtivu derivadu dae sa industrializzazione selvaggia. Bisòngiat betare sos fundamentos pro arribbare a una riconversione produtiva de tipu ecocompatìbile.
- Unu sistema bancàriu sardu. A pustis de 130 annos sa Banca popolare di Sassari non esistit prus. Sa Banca popolare dell’Emilia Romagna at mandigadu su Banco di Sardegna. Sas bancas minores non podent sighire in s’epoca de sa globalisatzione? Ma sos esempros de sa Banca d’Arborea e de sa Banca di Cagliari mustrant su contràriu.
- Fraigare e afortire una retza sarda de cummèrtziu, chi non siat dipendente dae cudda de sa distributzione manna.
- Unu pianu pro sas infrastruturas e pro sos trasportos, chi est indispensabile pro arrivire a unu riechilìbriu territoriale. In su tempus coladu, sos indipendentistas Pirisi e Pani cun veturas Granturismo aiant asseguradu sos collegamentos intre su Cabu de Susu e su Cabu de Giosso. Sas veturas de Pirisi teniant su telefonu e su commodu! Dae bennàrgiu-freàrgiu de su 2016 non esistit prus unu collegamentu de autobus intre Tàtari e Casteddu, ne intre Tàtari e Terranoa.
- Indipendèntzia energetica. Bisòngiat punnare pro una boltada ecocompatibìle, pro s’autonomia de ogni domo cun impiantos indipendentes dae s’Enel e a foras dae sas ispeculatziones mannas de sos gai cramados ecofurbi, cunforma su chi at iscritu Jeremy Rifkin.
Polìtica


text:
Vendo modellino Harley Davidson
Lunghezza 30 cm
Richiesta 20 euro + eventuali spese di spedizione a carico dell'acquirente (10 euro)
pagamenti:
- postepay
- paypal (+3%)
possibile ritiro diretto in provincia di genova, arenzano, avegno, bargagli, bogliasco, borzonasca, busalla, camogli, campo ligure, campomorone, carasco, casarza ligure, casella, castiglione chiavarese, ceranesi, chiavari, chiesa di santo stefano del ponte (sestri levante), cicagna, cogoleto, cogorno, coreglia ligure, crocefieschi, davagna, fascia, favale di malvaro, fontanigorda, genova, gorreto, isola del cantone, lavagna, leivi, lorsica, lumarzo, masone, mele, mezzanego, mignanego, mocònesi, moneglia, montebruno, montoggio, ne (ge), neirone, orero, pieve ligure, portofino, propata, rapallo, recco, rezzoaglio, ronco scrivia, rondanina, rossiglione (ge), rovegno, san colombano certénoli, sant'olcese, santa margherita ligure, santo stefano d'aveto, savignone, serra riccò, sestri levante, sori, tiglieto, torriglia, tribogna, uscio, valbrevenna, vobbia, zoagli
antiquariato, vintage, modernariato, collezionismo
Genova
Oggi, 18:48
20 €


text:
de Lisandru Beccu
Eris un'òmine cun unu Kalashnikov at isparadu in unu trenu cun 550 pessones chi fiat tzuchende cara a sa capitale frantzesa. Sa sorte at chertu chi in su matessi vagone b'aeret duos militares americanos in litzèntzia, chi sunt renèssidos a intervènnere resurtende a nche lu blocare, in antis chi fagheret degòlliu.
S'òmine, unu pitzocu de 26 annos, fiat biagende issu puru cara a Parigi cando, in gosi, nch'at bogadu s'arma e at cumintzadu a isparare a s'isfaddida. A sa prima ogriada calicunu at pensadu chi su fusile esseret unu giogu, ma a sos tzocos e a sos bidros chi fiant falende·si in chisina, totus si sunt pesados a boghes e ant chircadu de si pòdere amparare. Deretu sunt intervènnidos sos duos militares chi l'ant trobeidu in terra.
Sunt istados 15 segundos de timòria pro totus, ca bi podiat mòrrere unu muntone de gente, imbetzes b'at petzi duos fertos. A pustis, su trenu s'est firmadu in Arras, in ue sa politzia at arrestadu su malintentzionadu; l'ant compidadu e ant bidu chi giughiat un'àtera pistola automàtica cuada. In su mentres ant sucursu sos fertos e sa Rughe Ruja at donadu s'abba a sos passigeris assuconados.


text:
Sos isportellos linguìsticos
Sos isportellos linguìsticos territoriales (connotos comente Ufìtzios de sa Limba Sarda) naschent pro more de sa lege natzionale 482/1999 e de su D.P.R. 345 de su 2 de maju de su 2001. Sa funtzione de custos isportellos est sa de assegurare sa presèntzia in totue de operadores cumpetentes chi potzant fàghere promotzione a sa limba sarda dende·li visibilidade in intro de sas amministratziones pùblicas e de sos logos in ue s’agatant.Custos ufìtzios los ant ativados in belle totus sas realidades sardas. Barantases Comunes de sa Sardigna tzentrale oe òperant suta sa ghia de sa Provìntzia de Nùgoro chi, in calidade de Ente capofila, faghet de coordinadore de sas atividades.
Ite sunt e a ite serbint
Sa funtzione primària de sos isportellos linguìsticos est de fàghere promotzione de sa limba, e pro fàghere custu tocat in antis de totu chi s’ufìtziu siat visìbile e bene cullegadu cun totu sos ufìtzios de s’ente in ue òperat. Chie ànimat s’ufìtziu est s’operadore, chi in antis de totu devet connòschere bene sa limba faeddada e sas normas de sa limba iscrita. In prus devet tènnere finas sa capatzidade de cumprèndere sas chi podent èssere sas atziones de polìtica linguìstica prus adatas in su territòriu. Est importante a ischire tratare cun sa gente, pro traballare paris cun sos àteros dipendentes e organismos chi si ocupant de promotzione de sa limba. A s’urtimata, s’operadore de un’ufìtziu de sa limba sarda est sa madrighe chi agiuat su territòriu a cumprèndere chi sa limba sarda si podet impreare in cale si siat cuntestu.
Artìculu de Gianfranca Piras leadu dae http://www.limbasarda.nuoro.it/


text:
Ioannes Gilbertus Baker
Ioannes Gilbertus Baker (Anglice: John Gilbert Baker natus in Guisborough die 13 Ianuarii 1834 – mortuus est die 16 Augusti 1920) fuit botanista Britannicus. Filius eius Edmundus Gilbertus Baker etiam botanista fuit. Ab anno 1878, Baker Societatis Regiae Londiniensis sodalis fuit.
Opera[recensere | fontem recensere]
- Flora of Mauritius and the Seychelles (1877)
- Handbook of the Irideae (1892).
Nexus externus[recensere | fontem recensere]
- De Ioanne Gilberto Baker in Archivo Societatis Regiae Londinensis


text:
Trinidad e Tobago
Coordinatas: 10°40′N 61°31′W / 10.666667°N 61.516667°W
Articulu in LSC
Trinidad e Tobago, uffitzialmente Repùblica de Trinidad e Tobago, est unu istadu cumpostu de duas ìsulas chi s'agatant a illargu de is costeras de su Sudamèrica, a su norti-estu de su Venezuela e a su sud de Grenada, in is Antillas Minores.
Sa capitale est Port of Spain, sa prus manna tzitade Chaguanas, sa limba uffitziale s'inglesu.
Trinidad e Tobago est famadu pro su Carrasegare e est su logu de nàschida de su limbo.
Cuntenutu
Geografia[modìfica | modìfica su còdighe de orìgine]
Generalmente cunsiderada a parte de is Caràibes, cumpartzit làcanas maritimas cun àteras natziones comente Barbados in su norti-estu, Grenada in su norti-uestu, Guyana in su sud-estu e Venezuela in su sud e in s'uestu.
Su territòriu tirat a una istèrrida de 5.128 km² e est formadu de is dua ìsulas majores, Trinidad e Tobago, prus unu pore de àteras minores. Is dua sìsulas majores sunt divìdidas in noe regiones e unu distretu. Sangre Grande est sa regione, cun istèrrida chi ammuntat unu 18% de s'àrea totale e su 10% de sa populatzione de sa natzione.
Geograficamente Trinidad e Tobago est postu a foras de sa chinta de is araganos.
Istòria[modìfica | modìfica su còdighe de orìgine]
S'ìsula de Trinidad est istada colònia ispagnola de s'arribu de Cristoforo Colombo in su 1498, a sa capitolatzione de su guvernadore ispagnolu, DOn José Chacón, cun sa cunchista de is britànnicos in su friàrgiu de su 1797.
Pro su chi pertocat Tobago, in paris tempus aiat cambiadu dominatziones de ispagnolos, britànnicos, frantzesos,olandesos e curlandesos. Is duas ìsulas, chi sunt abarradas isparigadas fintzas a su 1889, fiant tzèdidas a sa Grandu Britànnia cun su Tratadu de Amiens de su 1802. Est imbàtidu a s'indipendèntzia in su 1962, dende·sì ordinamentu de repùblica in su 1976.
Economia[modìfica | modìfica su còdighe de orìgine]
Contrariamente a sa prus parte de is Caràibes in ue si chistioat inglesu, s'economia de Trinidad e Tobago s'apoderat mescamente subra s'indùstria, su petròliu e su petrolchìmicu. Est unu de is istados prus ricos de sa regione, gràtzias a is reservas de petròliu e gas.


text:
Calendario- Calendàriu
Archivio- Archìviu
-
Articoli- Artìculos
Cerca- Chirca
Categoria- Categòrias
-
Commenti- Cummentos
-
Iscriviti al blogIscriviti a questo blog per ricevere i post più recenti.
Archivi categoria: BIBLIOTECA COMUNALE DI SINDIA
LITURAS ANIMADAS IN SAS BIBLIOTECAS DE SU MARGHINE IN SOS COMUNES DE BIRORO, BORTIGALE, MACUMERE E SINDIA.
LITURAS ANIMADAS IN SAS BIBLIOTECAS DE SU MARGHINE IN SOS COMUNES DE BIRORO, BORTIGALE, MACUMERE E SINDIA. S’Ufìtziu Limba Sarda de Provìntzia de Nùgoro (Mandamentu VII) organizat battor addòvios de lìturas animadas pro sos pitzinnos e sas pitzinnas de sas … Continua a leggere
Sindia: laboratòriu GIOGAMUS IN SARDU?
Sindia: laboratòriu GIOGAMUS IN SARDU? Est istadu fatu giòbia 29 de santandria 2012, in sa Biblioteca Comunale de Sindìa su laboratòriu de ludo-didàtica GIOGAMUS IN SARDU?, atividade culturale organizada dae s’Ufìtziu Limba Sarda de sa Provìntzia de Nùgoro e dae … Continua a leggere
LABORATÒRIU “GIOGAMUS IN SARDU?”
LABORATÒRIU “GIOGAMUS IN SARDU?” In s’àmbitu de su progetu “Fainas a Cumone”, s’Amministratzione Comunale de Sindia, in paris a sa Biblioteca Comunale, su Servìtziu Tzivile Natzionale cun s’agiudu de s’Ufìtziu Limba Sarda de sa Provìntzia de Nùgoro e cun s’Istitutu … Continua a leggere
SINDIA: SOS DEGHES ANNOS DE ATIVIDADE DE SA BIBLIOTECA COMUNALE.
SINDIA: SOS DEGHES ANNOS DE ATIVIDADE DE SA BIBLIOTECA COMUNALE. Sa Biblioteca Comunale de Sindia, lompet sos deghes annos de atividade: mercuris 31 de santugaine 2012, a sas oras 16.00, b’at a èssere una manifestatzione pro festare custu eventu. … Continua a leggere
Mèrcuris 6 de abrile, addòviu cun sos babbos e sas mamas de sos iscolanos de sas iscolas elementares in sa Biblioteca Comunale
Mèrcuris 6 de abrile, addòviu cun sos babbos e sas mamas de sos iscolanos de sas iscolas elementares in sa Biblioteca Comunale Mèrcuris 6 de abrile 2011, a sas oras 16.00, in sa Biblioteca Comunale de Sindìa, in … Continua a leggere
Sa BIBLIOTECA COMUNALE at adurare serrada dae sa die 9 a sa die 21 de su mese de austu 2010
Si che comunicat a sa tzitadinantzia chi sa BIBLIOTECA COMUNALE at adurare serrada dae sa die 9 a sa die 21 de su mese de austu 2010 pro su pasu de s’istiu . At torrare a essere aberta dae martis … Continua a leggere
Pubblicato in BIBLIOTECA COMUNALE DI SINDIA Lascia un commento
BIBLIOTECA COMUNALE DE SINDIA: NUMEROS MANNOS.
BIBLIOTECA COMUNALE DE SINDIA: NUMEROS MANNOS. Sa die de sapadu 17 de su bennarzu in s’Unione Sarda est bessidu unu articulu subra de sos numeros de sa Biblioteca Comunale de Sindia. Sa Biblioteca Comunale de Sindia, naschida in s’annu 2002 … Continua a leggere
Pubblicato in BIBLIOTECA COMUNALE DI SINDIA Lascia un commento
BIBLIOTECA COMUNALE DI SINDIA
LA BIBLIOTECA COMUNALE DI SINDIA (NU) E’ SITUATA IN VIA DELLA RESISTENZA, C/O LE SCUOLE ELEMENTARI, INGRESSO LATERALE. IL NUMERO DI TELEFONO E’ 0785-41570 LA BIBLIOTECA COMUNALE DI SINDIA (NU) E’ SITUATA IN VIA DELLA RESISTENZA, C/O LE SCUOLE ELEMENTARI, … Continua a leggere


text:
Sabato 07 aprile ore 21.30 Robertinho De Paula Jazz Trio alla ZTL – Zurzolo Teatro Live – Via Giuseppe Piazzi 55/59 Napoli
con
Robertinho De Paula – Chitarra
Leonardo De Lorenzo – Batteria
Gianfranco Coppola – Contrabasso
Robertinho De Paula presenta il suo nuovo progetto jazz con rivisitazione di standarts jazz e brasiliani, con la presenza dei grandi musicisti della scena jazz italiana: Leonardo De Lorenzo alla batteria e Gianfranco Coppola al Contrabbasso.
Robertinho De Paula, figlio del pioniere della musica brasiliana in Italia Irio De Paula, virtuoso chitarrista ha iniziato la sua carriera nel 1982 in Italia. Vanta festival in Spagna, Germania, Olanda, Grecia, Argentina e Francia, ha suonato con grandi musicisti quali: Larry Coryell, Paul Wertico, Martin Taylor, Dave King, Robertinho Silva, Irio De Paula, Vito Di Modugno, Ivan Lins, Seu Jorge e altri.
VI ASPETTIAMO!
Mostra Artistica di Pasquale Manzo
“PCI… ovvero
Pulcinella Circense Incantatore”
PRENOTAZIONE OBBLIGATORIA
Posti Disponibili: 80
Evento con sottoscrizione di 12,00 €
PARCHEGGIO
Garage Via Foria (di fronte la Caserma Garibaldi)
Dite dello Spazio ZTL
Chiusura prevista alle 01.00
PER PRENOTARE:
392.3915529 – 081.0331974
prenota@zurzoloteatrolive.it


text:
In sa Repùblica noa – finas si galu no ufitziale – de Catalugna, Repùblica partzida in duos, ant bintu sos indipendentistas (majoria assoluta 47,5% e 70 sègios), ma su primu partidu est Ciudadanos, unu corpus unionista fintzas a su Dna, in manos a s’abogadu Inés Arrimadas (43,4% e 52 sègios). S’iscudidura, pagu cosa a nàrrere sa veridade, nche la collit Ada Colau, sìndigu de Bartzellona, cun in pessu 8 sègios.
Ma ite si nd’at costadu de “Madame Procès” alias Marta Rovira, finas issa abogadu de vàllia, chi sos sondàgios inditaiant comente binchidora e forsis Presidente imbeniente de sa Generalitat? In ue nch’est sa polìtica abbista e tzirriosa chi aiat conchinadu a Puigdemont, òmine «chi non lughet tzertu pro initziativa» naraiat De Andrè, a sa decraratzione unilaterale de indipendèntzia cantu issu fiat times times chi dae Madrid nche lu cherrerent bortulare?
No est andada pròpiu comente si disigiaiat, ca su partidu de Puigdemont nche l’at colada a duas pìgias e sena peruna suferèntzia. E a su cabu, a Oriol Junqueras, chi dae intro de presone pagu podiat, no l’at abarradu nudda si no a si nche mirare una derrota, sa sua, in intro a una vitòria: sa de sos indipendentistas, est beru, ma semper vitòria angena.
Baddu si b’at a mudare cosa, como, in sos raportos cun sa capitale de Los Gatos, pro su venidore de sa Repùblica “ufitziosa” de Catalugna, pro sa sorte de unu pòpulu chi totu est francu chi no afrigidu. Sos pòpulos sutamìtidos e opressos sunt àteros, non su catalanu. Sena nch'andare meda a innedda, nde benit a conca unu, a modde in intro a una mùrgia, in mesu a Mediterràneu.


text:
Dischente.or.it est su portale on-line de s'Ufìtziu de sa Limba e de sa Cultura Sarda de sa Provìntzia de Aristanis.
Dischente est su primu cursu de formatzione e-learning de limba sarda e in limba sarda.
Dischente est unu logu in ue s'addobiare, una ventana dae ue castiare su mundu, tenende cussèntzia de su chi semus e de su chi tenimus: sa cultura, sa traditzione, sa terra e prus che totu sa limba nostra.
12.11.2014
comunicadu CUNVEGNU DEUS FAEDDAT IN SARDU
Il 15 novembre, a partire dalle ore 9, presso l’auditorium del Hospitalis Sancti Antoni di Oristano (ingresso in via Cagliari),…
07.11.2014
DEUS CUMPRENDET SU SARDU. Pregare in sardu in Sardigna e foras dae s’Ìsula
Su tzìrculu “Su Nuraghe” de Biella s’Istituto di Scienze Religiose de Aristanis sa Provìntzia de Aristanis paris a sa Fondazione Sardinia,…
23.09.2014
IMPARARE SU SARDU: CURSU DE SA PROVINTZIA IN S’UNLA DE ARISTANIS
Vuoi imparare a leggere e scrivere il sardo? Ti piacerebbe parlarlo al lavoro e con gli amici? Lo conosci ma…
23.09.2014
Cumintzat su cursu de limba sarda in sa ASL de Aristanis
Su primu de santu gaine cumintzat su cursu de alfabetizatzione in limba sarda in sa ASL de Aristanis. Su cursu…
09.09.2014
Sos Comunes de Paule, Bonàrcadu e Fordongianss, paris cun sos ufìtzios de sa limba sarda, betant su bandu pro sa de…
09.09.2014
CURSU DE SARDU IN SA CAMERA DE CUMMERTZIU
La Provincia di Oristano e la Camera di Commercio di Oristano organizzano un corso di formazione in lingua sarda destinato…


text:
Calendario- Calendàriu
Archivio- Archìviu
-
Articoli- Artìculos
Cerca- Chirca
Categoria- Categòrias
-
Commenti- Cummentos
-
Iscriviti al blogIscriviti a questo blog per ricevere i post più recenti.
Archivi categoria: FESTAS
SINDIA FESTAT SANTU DEORMITI.
SINDIA FESTAT SANTU DEORMITI. Sa bidda de Sindia est in festa: dae cras mèrcuris 16 de santugaine 2013, at cumentzare una de sas festas de importu prus mannu, s’at a festare difatis Santu Deormiti (Deolmiti, Olmiti in sindiesu). Sa crègia … Continua a leggere
SU PROGRAMMA DE SA FESTA PRO SOS SANTOS GIORGI, RAFFAELE E SIDORE 2013
SU PROGRAMMA DE SA FESTA PRO SOS SANTOS GIORGI, RAFFAELE E SIDORE 2013 SINDIA, SAS DIES DE SU 19, 20, 21, 22 DE ABRILE 2013 SANTU GIORGI (Crègia de Santu Giorgi) 19 de abrile: oras 18:30 Cantu de su … Continua a leggere
Pubblicato in Artìculos, Crègias de Sindìa, FESTAS Lascia un commento
Sindia: Festa de Santu Deormiti (Deolmiti), 16, 17 de su mese de santugaine 2011.
Sindia: Festa de Santu Deormiti (Deolmiti), 16, 17 de su mese de santugaine 2011. In custas dies b’at a èssere festadu Santu Deormiti (Deolmiti), sa die de dominiga 16 b’at a èssere un’addòviu de sas Cunfràrias de sa diocesi, su … Continua a leggere
SU PROGRAMMA DE SA FESTA DE SANTA MARIA DE CORTE O CABUABBAS 2011
SU PROGRAMMA DE SA FESTA IN ONORE DE SANTA MARIA DE CORTE O CABUABBAS- SINDIA 30 DE AUSTU- 9 DE CABIDANNI 2011. BANDELAS: MARIA SENES, PIETRO LEDDA E CLAUDIO PITTALIS.
Pubblicato in FESTAS, MANIFESTAZIONI ED EVENTI- EVENTOS Lascia un commento
SINDIA: SU CALENDÀRIU DE SAS FESTAS E DE SOS EVENTOS
A pustis de cantu est istadu dimandadu dae carchi emigradu, ponimus in custa pagina una tabella de resumu de sas festas e de sos eventos chi benint organizados in sa bidda de Sindia. SINDIA: SU CALENDÀRIU DE SAS FESTAS E … Continua a leggere
SU PROGRAMMA DE SA FESTA PRO NOSTRA SIGNORE DE CORTE 2010- SINDIA (NU)
Su programma de sa Festa in onore de Nostra Signora de Corte SINDIA (NU) Dae su 30 austu- a su 7 de cabidanni: NOVENA Sa die 7 de cabidanni, dae sos oras 21.00: IZZHADOLZU, cun … Continua a leggere
FESTA DE S’EMIGRADU 2010. CHENABURA 30 DE SU MESE DE TRIULAS 2010.
FESTA DE S’EMIGRADU 2010. CHENABURA SA DIE 30 DE SU MESE DE TRIULAS 2010. S’at a tennere chenabura 30 de su mese de triulas 2010 sa FESTA DE S’EMIGRADU 2010. FESTA DE S’EMIGRADU 2010. CHENABURA SA DIE 30 … Continua a leggere
S’ARDIA 2010
S’ARDIA 2010 S’Ardia 2010 intrat in s’istoria pro sa partecipatzione manna de sa zente, chi at sighidu sa manifestatzione. Amus publicadu una collida cun carchi foto de sa manifestatzione. S’ARDIA 2010 S’Ardia 2010 intrat in s’istoria pro … Continua a leggere
SU PROGRAMMA DE SA FESTA PRO SOS SANTOS ZORZI, RAFFAELE E SIDORE, 23-24-25-26 DE ABRILE 2010 IN SINDIA
SU PROGRAMMA DE SA FESTA PRO SOS SANTOS ZORZI, RAFFAELE E SIDORE, IN SAS DIES 23-24-25-26 DE ABRILE 201, IN SINDIA COMITATO DELLE FESTE AMMINISTRAZIONE COMUNALE DI SINDIA ASSOCIAZIONE IPPICA SINDIESE “ARDIAS E BANDELAS” PRO LOCO … Continua a leggere


text:
Limbas in intro de s'Unione Europea
Articulu in nugoresu
Sas limbas de s'Unione Europea sun tottu cuddas chi imprean sos chi viven in intro de sos Istados de s'UE, siat ufitziales siat de minorìa. A como sas limbas ufitziales de s'UE sun 23; dae su prima die de jannarju de su 2007 an annantu su bulgaru, su rumenu e s'irlandesu. In sa home page de su zassu de s'UE si nat: "Limbas: sa sienda de s'Europa" chind una setzione a sa sola tottu dedicada a custu argumentu.
S'UE incorazat su plurilimbismu, alentat sos tzitadinos suos a esser capassos de faveddare ateras limbas in prus de cussa 'e mama, offerinde e finantziande una seria de programmas chi promoghen attivamente s'imparu de limbas e sa diversidade limbistica, ma s'UE non tenet boche meda in capitulu ca bi l'an sos Istados singulos.


text:
Don Giorgio Cabras; Don Giovanni Piroddi; Don Danilo Chiai; Don Piergiorgio Pisu; Don Michele Congiu; Don Mariano Solinas (segretario)
Don Giorgio Cabras (Vicario Generale), don Danilo Chiai (Delegato per la vita religiosa), don Michele Loi (Ufficio catechistico), don Luca Fadda (Vicario foraneo), don Mariano Solinas (Vicario foraneo), don Franco Serrau (Vicario foraneo), don Michele Congiu (Vicario foraneo), Don Virgilio Mura (Capitolo della Cattedrale), Don Claudio Razafindralongo, Don Battista Mura, Don Piergiorgio Pisu, Don Giovanni Piroddi, Don Roberto Corongiu, Padre Enrico Mascia, Don Filippo Corrias (segretario).


text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
S’umperu de is ainas: mixer, pratu, DVS, controlladori e sintetizadori
Una sìntesi bella de totu su chi ndi eus pensau, scritu e arrexonau in is ùrtimus artìculus in su vìdiu de unu scioru stravanau de unu digei e musitzista potenti! Teeko umperat su Z2 de sa Native Instruments acapiau a Traktor, unu controlladori Kontrol F1 po Traktor (sèmpiri de sa NI), unu pratu Controller One de sa Vestax e unu sintetizadori de sa Sequential Circuits, chi su sonu no est efetau de Traktor ma de unu pedali. Ita nai? Bonbas! Gosai-si-ddu.
Reloop Neon, su controlladori nou de Reloop
Oindii su mundu de is controlladori est, forsis, su prus setori mannu de is ainas po digei; Pioneer, Native Instruments, Akai, ecc., unu sciacumannu de genias po calisisiat abisòngiu! E, comenti a sèmpiri, custa borta puru sa firma tedesca Reloop ndi bessit cun un'aina chi punnat a sintetizai totu s'essèntzia de is prus ainas famadas de is àteras firmas, circhendi de nci-dda ponni in su mercau cun una pubricidadi fata beni e (siguramenti) cun prètziu bàscius. Su Neon, difatis, portat totu is prus caraterìsticas interessantis de sa NI Maschine, de su Pioneer DDJ-SP1 e de su Denon DN-HC1000S est a nai de cussus controlladoris "cumplementaris" a is consolle cun su mixer, is pratus/cdj e unu DVS (est tzertificau Serato DJ ma, craramenti, bandat beni po dònnia DVS sendi mapàbili).
Su vìdiu spricat beni totu is funtzionis chi tenit e totu su chi si podit fai, contendi-ndi e amostendi-ndi sa fatzilesa de umperu, s'ergonomia e s'assentu generali. Bellu meda, nudda de nai, ma unu contu est a ddas biri a is cosas, un'àteru est a ddas provai e personalmenti tengu dudas meda apitzus de sa lestresa de umperu e sa solidesas de is manaxili e de is tastus. Est berus puru chi Reloop no est prus una firma "giovunedda" e, comenti eus nau in s'ùrtimu artìculu, chi punnat a nci bintrai a faci manna in su mercau in custu momentu chi Vestax e Ecler ant lassau unu tretu mannu siguramenti at prodùsiu un'aina bona e est bellu meda a sciri chi nci at unu scioberu sèmpiri prus mannu e de ainas nci-nd'at po dònnia abisòngiu.
Vestax e Ecler serrant: s’acabu de un’era
In custas diis duas novas lègias funt stètias donadas de duus giassus spetzializaus apitzus de is ainas po digei:
- su 15 de ladàmini djtechtools.com scrit chi, a parrimentu de mitzas d'informatzioni sèrias, sa grandu firma giaponesa Vestax at firmau sa produsidura e est serrendi totu;
- sa dii afatanti, su 16, djworx.com pùbricat un'artìculu chi narat chi sa firma spanniola Ecler at decrarau bancarruta.
Seus chistionendi de duas firmas mannas chi in is annus passaus ant prodùsiu ainas de calidadi manna chi funt lòmpia a essi "su standard". De manera particulari sa Vestax, in is annus de su noranta, traballendi impari a trumas de digeis americanus che a ISP at amanniau genias de mixer e de pratus chi ant mudau meda su mundu de is ainas po su scratch e po s'amesturamento, boghendi-nci de su tronu a sa Technics, a sa Numark, ecc. e arribendi a essi, finsas a sa mitadi dei is annus de su duamilla, "sa firma" po primori, cun mixer stravanaus che a su 05, 06, 07, ecc. e a pratus potentis che a totu sa filera PDX , a su Contoller One e a àteras dexinas de ainas chi ant donau a su sinnu Vestax sa bisura de unu sìmbulu de totu unu mundu.
S'Ecler puru nd'at bogau fileras sèrias de mixer po su scratch (HAK 320, 260, 380), po s'amesturamento (filera NUO, filera EVO) e de àteras ainas pighendi-sì unu tretu bonu de su mercau mondiali gràtzias a su "sonu" spetziali cosa sua.
E insandus, e ita est sutzèdiu? Est difìtzili meda a fai un'anàlisi lestra e, comuncas, nosu no seus bastanti spertus de economia e de mercau po circai a dda fai. S'ùnicu cosa chi podeus lestramenti sciri est s'impressioni chi teneus che a umperadoris e connoscidoris de is ainas de custas firmas faendi, mancai, una listixedda:
- sa Vestax, apustis de is annus de oru, at tentu unu tretu unu pogheddu difìtzili, ca iat faddiu cun calincuna aina sa manera de dda proponni in su mercau mondiali (totu sa filera Samurai, su 007, su 08 pro) e no arrennescendi a fai unu prètziu "pagu artu" (bàsciu, cun sa Vestax, est unu fueddu chi no si podit umperai;
- sa Vestax iat spèndiu meda in is progetus de su QFO (custu pubricizau finsas tropu!) e de su Controller One, unu pratu/aina musicali tropu ainnantis e caru po sa majoria de is digei;
- sèmpiri Vestax: medas fileras de mixer e pratus, intra de su 2003-2011, ant tentu problemas tènnicus (08, 05 pro IV, PDX), forsis po nexi de un'abasciamentu generali de sa calidadi de is progetus e de sa produsidura;
- Ecler e Vestax: in s'era de s'amanniadura de su "digitali" e de su DVS no ant amanniau unu setori dedicau insoru. S'Ecler est abarrada in su tretu de s'analògicu po aguantai beni sa fita de mercau cosa sua, parendi a sa calidadi e a su nòmini mannu de su sonu Ecler e de su crossfader Ethernal e lassendi a perdi DVS e programas. Vestax at circau de "s'integrai" cun is sistemas hardware/software de is àteras firmas pruschetotu cun is mixer, ponenci-ndi elementus de controllu che a teclas usb.
Is àteras firmas, siat is mannas (Pioneer, Rane, Numark, ecc.) siat is "piticas" ma in alladiadura (Reloop, Dj Tech, ecc.) ant sighiu, intamis, a amanniai ainas digitalis pròpias po abarrai in su mercau e, de manera particulari, sa tedesca Native Instruments at fatu unu mesu traballu perfetu; nàscia che a firma de programas po digei e po "ainas virtualis" (sintetizadoris, arratantinas eletrònicas, campionadoris, ecc.) a pagu a pagu s'est fata unu nòmini cun is software cosa sua e at spèndiu meda dinai de su chi iat guadangiau po produsi hardware suu po cussus programas, po aberri sedis de progetatzioni in U.S.A. e in Giaponi, finsas a arribai a is ainas cun su sinnu "Native Instruments". In custu momentu "stòricu", duncas, is ainas de sa Native Instruments funt in su mercau mondiali cun ainas modernas, "plug and play", integradas cun Traktor e is àterus programas e, pruschetotu, cun prètziu bàscius e andendi a si pigai agiumai totu sa turta in domu de su rivali mannu Vestax po su chi pertocat is mixer e is programas (sendi chi at abertu in Giaponi totu sa polìtica "amparadora" chi faint in cussu stadu no balit prus po sa NI chi, imoi, podit fai prètzius arrasaus a cussus europeus e americanus po ndi pigai unu mercau mannu che a cussu asiàticu in generali.
Custu est su parrimentu nostu; a dolu mannu su mercau bincit sèmpiri e chena de piedadi e tocat a ddu afrontai faendi ainas agiorronadas e geniosas e prètzius bonus... in prus chi una pubricidadi manna e bona! Sa Vestax e s'Ecler si funt unu pogheddu sètzias in is annus e àteras firmas si funt mòvias beni. Dispraxit meda ma, a nai sa beridadi, deu po primu no còmporu unu mixer Vestax de su '99 (emu pigau su 05 pro MKII) e Ecler no nd'apu comporau mai!
Chi nci at sa possibilidadi chi si sarvint de calincuna manera, perou, eus a essi prexaus meda ca, comenti nau agoa, funt duas firmas mannas chi, de mesuras diferentis, ant fatu sa parti insoru in s'amanniadura de s'arti de su digei.
DMC World Final 2014: is arresultaus
Scioru clàssicu de ses minutus:
Bincidori: Mr Switch (UK)
Segundu: DJ I-Dee (USA)
Su de tres: DJ Vekked (Canada)
Unu contras a s'àteru (Battle For Supremacy):
Bincidori: Image From The Wood (USA)
Segundu: DJ Vekked (Canada)
Batalle de is trumas (Team Championships):
Bincidoris: 9 O'Clock (France)
Sa DMC at giai publicau in sa pagina ofitziali Youtube cosa sua su vìdiu de su scioru bincidori de Mr Switch. E ita nai? Sa pròpiu cosa chi emu scritu candu, in su 2012, iat bintu su giaponesu Dj Izoh: ma diaderus? Scioru lestru, tènnicu e spetaculari ma, a parrimentu miu, pibigosu. Mr Switch est unu grandu digei inglesu, no seu narendi chi no est bonu o chi no si merescit custu prèmiu (po musicalidadi est unu de is chi prefèrgiu), ma custa borta no m'est agradau meda. Apu lìgiu chi genti chi ant biu a totu sa batalla nant chi depiat binci I-Dee ma, finsas a candu sa DMC no at a publicai totu is àterus vìdius, no fait a tenni una bidea pretzisa. Abetaus agiorronamentus.
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.
DV/DJ-Tech Freestyle Scratch Battle: Fakser at bintu.
Dj Fakser at bintu sa DV/DJ-Tech Freestyle Scratch Battle, una batalla in s'arretza de scarràfius in freestyle. Nudda de aciungi: custu piciocu scarràfiat lestru e precisu meda e at mollau apalas genti che a is russus Chinmachine e Alexander WSQ, piciocus de sa scola noa de Beat4Battle Russia. At a arrici unu micser DIF-1S de sa DJ-Tech. Balla ca giai funt togas custas batallas in s'arretza!
Warflex Speed Booster Apps: Scratch Nerds 2
Unu de is prus barrancus mannus de su digei scarrafiadori e su de no tenni luegus sa possibilidadi de scioberai basi de lestresa e sonus diferentis chena de nci depi perdi tempus a cambiai discus, torrai a ponni sa puntina a s'inghitzu de sa tràcia, cuncordai loops de sonai de su computer, ecc.. Unus cantu annus a oi funt bessius is "loopers", est a nai programeddus po MAC e PC chi pòrtant aìnturu unus cantu loops chi si podint scioberai de una gràfica (càstia-tì Yourlooper), ma sèmpiri abarràt su strobu de si portai avatu su computer, de ddu allùiri, de aberri su file, ecc.. Cun sa spainadura manna de is "smartphones" de-i custus ùrtimus ddus annus s' 'idea est stètia lestra: a nci ponni in su telefuneddu, àbili a ligi programeddus cun sonus e gràfica, su chi ananti si depiat umperai amarolla cun su computer. E insaras sa Thudrumble, sienda americana de Q-Bert e Yogafrog, digeis amigus e sòtzius de diora, sèmpiri prontus a imbentai ainas noas po su mercau, at fatu unas cantu apps po iOS e Android chi, a s'acabu, funt loopers chi pòrtant aìnturu sonus de produsidoris mannus impari a s'arreguladura de sa lestresa, est a nai sa possibilidadi de tenni unu muntoni de loops sèmpiri in busciaca, prontus po is allenamentus. Po nai, cun 1,79 èurus si podit comporai Warflex Scratch Nerds 2, fatu de Dj Craze e de Dj Klever, apitzus de is sonus de su mixtape insoru Scratch Nerds 2. Funt ainas bonas meda e baratas: gavetu de su telefuneddu a su micser, "thaaa/fresh" in su pratu e una dexina de loops prontus. Candu sa tennologia amelliorat aici meda su taballu de su digei est unu spassiu mannu.
Dj Sputo ande s’Interno 24 in Casteddu (donniassanti 2012)
Sforrogonendi in su computer cosa mia apu agatau unus cantu vìdius interessantis meda chi apu a pubricai in custas diis in su canali Youtube de Su Digei. Su primu est custu, arregistrau in su mesi de donniassanti de su 2012 ande s'Interno 24 de Casteddu (chi imoi ddi nant Blitz, ca s'Interno 24 at serrau ocannu), e s'amostat a Dj Sputo in su mentris chi "si callentat" po su cuncertu, provendi su scioru suu de scarràfius, arratantinas e umperu de Traktor Scratch.
Reloop RP-8000: su pratu modellu de su benidori?
Eus giai chistionau de sa bessida de produsidura de su Technics 1200/1210, "su pratu" de su digei, antzis, sa bidea matessi de su pratu. In custus ùrtimus duus annus, duncas, s'est amanniau meda su mercau de is pratus, totu bellus potentis e prenus de funtzionis e tennologia; po esempru, su Numark TTX nd'est bessiu a pillu de manera prepotenti cun totu is novidadis insoru e sa Stanton cun su ST-150/STR8-150 at circau de proponni un'aina simbillanti a su Technics ma prus moderna. Lassendi a perdi is àterus pratus de-i custu tretu spetzìficu de mercau (càstia a innoi po ddus biri mellus), depeus sinnalai chi sa firma tedesca Reloop, sighendi in su caminu cosa sua de amanniadura in su mercau mondiali e de pubricidadi de livellu artu, at inghitzau a bendi unu pratu nou, su Reloop RP-8000, cun su spèddiu mannu de ndi sperditziai is àteras firmas cun d-unu pratu "modellu". E poita? Poita ca pòrtat is prus funtzionis avantzadas de is ainas de is pratus de oindii (motori potenti, ultra-lestresa, ecc.) e in prus una setzioni digitali MIDI de controlladoris po su DVS (giai pronta po Serato) e de pads po s'arratantina. Est a nai chi su chi is àteras firmas ant fatu in su micser (Native Instruments, Rane, ecc.) sa Reloop ddu at fatu in su pratu, agiorronendi e asetiendi su progetu de su Controller One de sa giaponesa Vestax. At a essi su pratu "modellu" de su benidori? No ddu sciu. Tòcat a biri unas cantu cosas: calidadi, durada, segurantza, precisioni de sa lestresa e de s'arrodiadura, ecc., totu cosas chi su Technics sighit a fai beni meda mancai siat imperau de 30 annus! In prus, su de nci ponni sèmpiri prus cosas eletrònicas e aìnturu de is ainas est un'arriscu mannu po duus arrexonis: poita ca, chi s'aina no est beni fata is problemas ant a arribai luegus, e puru ca chi acostumaus a imperai funtzionis chi is àterus pratus no tenint, candu eus a sonai aforas de domu nosta eus a tenni barrancus mannus a nosi cunformai a su chi eus a agatai. Comuncas, abetaus su prètziu e is primus scedas de is digeis professionistas (no pagaus de sa Reloop!) chi ddu ant a imperai.


text:
Gonnosfanadiga
Gonnos est una bidda de casi 7.000 abitantis postu a giai sessanta chilòmetrus de Casteddu, me is serras orientalis de su Monti Linas, chi tenit su cùcuru prus artu, Sa pedra de sa mesa (1.236 metrus), in su sartu de sa bidda. In su monti nci funt medas benas mineràrias e matas, de ìlixis, suèrgius e stuvina. Is animalis puru, funt de importu mannu giai chi ddoi at àchilis, storis pellegrìnus, storitus, storis de pudda e tzerpedderis. In prus ddoi funt puru pedrixis sardas, pisitus arestis e su sirbonis. Su territòriu anca est nàscia sa bidda, est arricu de acua. Is pastoris chi po primus si funt firmaus innoi, ant bìviu or’oru de s’Arriu Piras e Gonnos, s’est amanniada a giru a giru de su frumini. Duncas, est po mori de s’arriu chi sa bidda oi est pratzia in duas partis – Gonnos e Fanadiga – aciuntas a pari gràtzias a tres pontis. S’Arriu Piras, est de importu mannu po sa comunidadi: donat s’acua po bufai, arrusciat ortus e frutetus e prenit is putzus chi ndi dd’ant pesau or’oru de su tretu suu.
No teneus nobas seguras po su chi pertocat is originis de Gonnosfanadiga. Is studiosus chistionant de 7000 annus fait, candu nc’est stètiu su primu insediamentu de is neoliticus in Sardìnnia e pròptiu una cantidadi manna de repertus archeològicus, agataus in d-un’àrea matuchedda chi est aìnturu de sa làcana intra Biddexidru e Arbus, iat a depi essi de cussu periudu. Puru su sentidu de su nòmini no est craru meda: segundu Wagner Gon(n), sa primu parti de su nòmini, bolit nai “cùcuru”, ma àterus pentzant chi Gonnos tengat un’origini nuragica. Carta Raspi, giai chi s’arrexini Gon(n) est spainada meda me is biddas de sa Sardìnnia (Goni, Gonnesa, Gonnosnò etc.), pentzat chi Gonnos sia stètiu betiu de sa Grecia e chi bollat nai “origini, nàscida, arremporiu o eredeu”. Sa segundu parti de su nòmini, Fanadiga, chi est nàscia prus a tradu, esistiat giai comenti sartu, terra fanatica, nòmini imperau giai de is arromanus po sa presentzia acanta de calincunu fanum (tèmpiu).
Sceti cun sa dominatzioni spanniola, cumentzada in su 1479 e acabada faci a sa metadi de su Sescentus, Gonnosfanadiga est nomenau in documentus anca si chistionat de sa vida de sa bidda. Su prus de sa genti de sa bidda sighiat sa terra e teniat animalis: crabas, porcus, burrincus, brebeis, bois e abis puru. Gonos fanadiga o Gonus fanadiga faiat parti de su marchesau de Quirra, su prus mannu de s’ìsula, pratziu in distretus. Cun s’arribu de is Savoias, sa situatzioni de sa genti, chi asuta de is spanniolus fut lègia, est melliorada aici meda ca, de su 1688 a su 1728, sa popolatzioni est crèscia de unu tertzu. Gonnosfanadiga est diventau comunu indipendenti in su 1838, in s’annu chi su stadu sabàudu dd’at arriscatatu. Sa stòria de su Noixentus est sinnada de un’acuntèssiu lègiu meda po totu sa bidda. In s’interis de sa segundu guerra mondiali, su 17 de friaxu 1943, sa bidda est stètia bombardada de is americanus; nci funt stètius prus de centu cìvilis mortus e unus cantu ofèndius e strupiaus de is esplosionis. Custu eventu lègiu, ancora no est crara sa nexi, avolotat sa memòria de sa genti de sa bidda.
Sa miniera de Pedra Pìbera est unu bellu esèmpiu de archeologia industriali. Nàscia in sa primu perra de s’Otuxentus, est su giacimentu sardu prus mannu de lapis nieddu, ma dd’ant serrada me is annus Cincuanta po mori de un’impiticamentu de sa domanda de su minerali bogau. Oi s’àrea, imbussada de padentis de ìlixi e suèrgius de una pariga de cent’annus, est unu de is parcus comunalis prus mannus de sa Sardìnnia. Is fràigus de sa miniera, chi su Comunu de Gonnosfanadiga at arrangiau de pagu, oi funt imperaus po fai cunvènnius o dònnia tanti, aculli mostras.Su parcu est una de is gennas prus mannas po intrai a su monti Linas, a traessu moris ancora arestis.
Su fràigu de su Monti Granaticu, in su coru de sa bidda, acculit un’arrica colletzioni de is animalis de su monti Linas. Innìa si podint mirai prus de centu animalis e, gratzias a duas postatzionis interativas, est possibili intendi is sonus de sa natura de su Linas.
De importu mannu funt puru is crèsias de Santa Barbara e de Santa Severa.
Sa crèsia parrochiali de Santa Barbara tenit unu campanili, artu prus de otu metrus, chi fut su logo prus artu de innui castiai totu sa baddi de asuta. A sa crèsia – chi teniat sa primu pranta in stili goticu chi fut de su 1300, agoa mudada in su 1600 e un’àtera borta ancora, in su 1900 candu est stètia torrada a fai sa crabertura a tègula marsilliesa e ant allonghiau su campanili – ndi dd’ant pesada in su matessi logu anca nci fut Sant’Antoni de su fogu (sèculu ses-seti apusti de Cristu) e si pentzat chi siat sa prus bècia de sa bidda. Si creit ca s’acuasantera, chi oi est a sa dereta de sa genna principali de sa crèsia, fessat parti de cudd’àtera.
Sa patrona s’afestat siat cun d-una festa religiosa, ingollendi a prucessioni sa stàtua sua intra is bias de sa parti bècia de sa bidda, siat cun spetàculus folkloristicus e bobois. In prus a sa festa de su 4 de paschixedda, de pagu est stètia torrada a scoberri sa festa de Santa Barbara de s’istadi, chi si fait in su mesi de axrolas cun d-una prucessioni a Pedra de Pìbera.
Sa crèsia prus stimada de is gonnesus, est cussa de Santa Severa, santa arromana martirizada acanta de Civitavecchia. Sa crèsia in su sartu, pesada forsis in s’annu milli (segundu calincunu in su periudu paleocristianu, sèculu cuàturu-cincu apusti de Cristu) e arrangiada in su Setixentus, si pesat in d-unu cùcuru a sud-ovest de sa bidda, àrea anca est stètiu agatau unu campusantu arromanu innui ddoi at tumbas stuvadas in s’arroca de granitu. Diversas funt is legendas e is credentzias popularis alliongiadas a sa santa: in calincuna de custas si podit biri sa devotzioni chi is gonnesus ant sèmpiri tentu po s’acua, forsis po mori de is mitzas chi nci funt in su territòriu e chi funt sèmpiri stètias beni sighias de sa genti. Santa Severa, po nai, benit pregada candu nc’est sicidadi giai chi si pentzat ca su tocai sa stàtua cun sa manu, portit temporadas; in prus, segundu una legenda antiga, chi sa stàtua pitica e prus antiga de sa santa benit trantzia de su logu suu, unu nìciu apitzus de s’altari, si ndi pesat tempu malu. Sa festa po sa Santa incumentzat su mericeddu de Pasca Manna cun d-una prucessioni chi portat sa stàtua de sa santa (chi est in sa crèsia de su Sacru Coru) finas a sa crèsia in su sartu. S’incras, sa stàtua, acumpangiada de sa banda musicali e de is devotus, torrat a sa crèsia de su Sacru Coru innui abarrat finas a sa Pasca Manna de s’annu chi benit. In sa festa si faint cantus e baddus, e no amancat mai su tiru a piatellu.
De importu mannu est puru sa crèsia de su Sacru Coru, fata de s’ingennieri de Casteddu Ernesto Ravot me is primus annus de su noixentus apitzus de is arrestus de sa crèsia de Sant’Elia, chi fut de su setixentus. Sa crèsia prus noa est cussa intregada a sa Beata Vergini de Lourdes, cunsacrada in su 1970 e pesada in sa parti bàscia de sa bidda innui nci fiat ancora sartu. Po sa santa, s’ùrtimu domìnigu de cabudanni, si fait una festa cìvili e religiosa.
Gonnosfanadiga est nodia meda po s’ollu a livellu natzionali (biei Sa citadi de s’ollu). A parti is olias cunfitadas, chi funt meda bonas, sa coxina locali est sa tìpica campidanesa. Nodia meda est sa petza de porcu, su sartitzu e su sanguneddu, is prosciutus, sa panceta, su sùmini e sa mustela de atiga traditzioni gonnesa. Su pani puru, fatu de manus abistas, est bonu meda. Gonnosfanadiga est intra is fondadoris de sa “Città del pane”. Is seti forrus de pani chi nci funt in su comunu, dònnia dii ndi sforrant giai otanta cuintalis, ma sceti noi serbint po sa bidda, totu s’àterus funt po is Provincias de su Mediu Campidanu, de Aristanis e de Casteddu. Intra su pani tìpicu de Gonnos arregordaus sa moddixina, su civraxu, su cocoi, sa pillunca e sa lada. Sa sagra de su pani tìpicu, chi si fait intra maju e làmpadas, tenit s’intentu de promovi custa traditzioni locali chi at arriciu riconoscimentus finas in àteras regionis de s’Itàlia.
De importu mannu funt puru is bobois e su meli, imperau sèmpiri de prus po una dieta sana. Intra de sa produtzioni, luxit sa de su tzafaranu – “s’oru arrùbiu” –coltivau e produxu in su territòriu.
A parti is festas giai naradas, nci ndi funt àteras puru.
Si cumentzat su 5 de gennaxu cun s’Atòbiu de is befanas de su Mediu Campidanu, un festa origiginali cun mùsica, baddus, provas de abilidadi, spassiu mannu, arregallus po is pipius e unu cuncursu de bellesa anca bincit sa befana prus lègia, prus stramba e cussa prus sexy.
Su 17 de gennaxu s’afestat Sant’Antoni de su fogu in sa crèsia parrochiali de sa Madonna de Lurdes. Is ritus religiosus sighint a merì: s’alluit su fogu, ddu benedixint e si tastant durcis tìpicus de innoi. A s’acabu de maju s’afestat sa Madonna de sa saludi in sa crèsia de su Sacru Coru. Meda bella est sa prucessioni de is fedelis acumpangiada de is cuaddus cuncordaus a festa e is giu de is bois. A cabudanni Santu Sidoru benit afestau in totus is crèsias de sa bidda cun missas, prucessioni me is bias sa bidda e, a merì, si tastant is durcis sardus. Nodia meda est, comenti in medas àteras biddas de sa Sardìnnia, sa traditzioni de su trigu cotu - su candeberi – aprontau e donau de sa Pro Loco a totu sa genti po annu nou. Su trigu benit cotu in d-una pingiada po unus cantu de oras, a pagu a pagu, e acumpangiau cun meli o prusaprestu cun sa saba.
Medas funt is manifestatzionis sportivas e naturalisticas chi si faint in su Monti Linas; funt de dònnia manera: de importu po sa geologia, po is animalis, po is froris e po sa stòria minerària. Pruschetotu duas manifestatzionis, a carateri regionali e natzionali, tzerriadas “Mountain bike monti Linas”, si faint intra abrili e làmpadas e lòmpint finas a is cùcurus prus artus de su monti. In prus, dònnia annu, Gonnofanadiga e àterus comunus, faint in maju, sa “Festa de sa montannia”, una passillada in su monti Linas chi pinnicat totus is chi amant su monti. E ancora, passilladasa a cuaddu cun atòbius regionalis (làmpadas), e provincialis (ladàmini) intra su padenti de Pedra de Pìbera finas a Punta Pedra de sa mesa, sa punta prus arta de su monti de innoi si podit castiai una parti manna de sa Sardìnnia.
Po ndi sciri de prus
Su nuraxi de Santu Cosumu
Sa tumba de Santu Cosumu, narada puru Gruta de Santu Giuanni, est in sa localidadi de Santu Cosma e est de s’edadi de su brunzu mesanu, intra s’acabu de su sèculu cuìndixi e de su catòdixi Innanti de Cristu.
Est fata a tellas de granitu incarreradas. Tenit una faciada a mesu circu de 26 metrus innui s’aberit s’intrada a sa tumba chi, in totu, est giai de 20 metrus, fadendindi una de is prus mannas de sa Sardìnnia. Su circu est fatu de pedras incarreradas e de tellas fichias in sa terra, e cun sa forma particolari, serrat un’àrea manna meda chi est ananti a sa tumba, innui, fortzis, si fadiant ritus sacrus. Un’importu mannu depiat tenni su fogu chi beniat allutu me is medas circus de pedras chi nci funt in custu situ. S’aposentu de s atumba est ingiriada a foras de una carrera de pedras.
In s’àrea anca est sa tumba ddoi at medas arrestus de s’edadi nuragesa. Me is sgavus archeològicus de su 1981, sighius de su professori Giuanni Ugas, ant agatau arrogus de cicaronis a tirixeddas, una tassa a truncadura de ou cun d-unu stampu po su didu, ses strexus (dus intreus e cuàturu arogaus) afrorigiaus in sa parti de pitzus calincunu a triangulus, àterus a tiras verticalis, e puru a scachiera cun cuadraus lisus e a tiras cun su pètini.
Aìnturu de s atumba ant agatau partis de cannacas de imbirdi de unus cantu de coloris e una “pastìllia” birdi craru chi, segundu su professori Giuanni Lilliu, fortzis est stètia betia de Orienti. Su chi est stètiu agatau in custa tumba, oi in parti funt allogaus in su museu archeològicu “Villa Abbas” de Sàrdara. In prus est documentada un’abitatzioni de edadi arromana.
gioielli
costumi
paesi
Crediti


text:
Domìniga 24 de Austu de su 2014 in sa sede de s’assòtziu de sa “Carovana Sarda della pace”, carrera Ogiastra n. 43 in Casteddu, sos assòtzios, sos partidos, sos comitados e sos tzitadinos lìbberos, presentes in meda, preguntant a totu sos tzitadinos sardos, a sa sola o in organizatziones divessas, de leare parte a sa mobilitatzione indita e prevèdida su 23 de cabudanni 2014 in Lanusei a ora de sas 9:30, cara a su Tribunale, pro sa prima udièntzia de su protzessu pro disauras ambientales a càrrigu de sos cumandantes chi in sos annos sunt istados a capu de su “Poligono Interforze Salto di Quirra” (PISQ).
Cramamus duncas totu sos sardos a si declarare contra a s’impreu de sa Sardigna pro cajones militares e industriales de gherra, istràngios a sos interessos de su pòpulu sardu, mescamente si sunt finas destinados a impreos chi non podent èssere aztetados in virtude de finalidades pro fainas de guerra fatas in terra nostra.
Una positzione chi a dies de oe devet èssere prus forte bidu totu sos massacros de tziviles innotzentes de sos cales semus testimòngios.
Amus a dimandare, finas, unu sit in e unu addòbiu ufitziale cun su Presidente de su Cunsìgiu Regionale de sa Sardigna pro chi totu sos cunsigeris s ‘ant a dèvere costituire partes tzìviles pro giùghere, finamentra, in sede protzessuale sa contrariedade in su totu de sos sardos a sa presèntzia de sos Poligonos Militares in sa Terra Nostra.
Retza PesaSardigna


text:
Rie Kosaka
Medieval harpist and vocalist performs Cantemus Domino cantica glorie – Nostra phalanx; Ad superni regis decus – Codax Calixinus from Santiago de Compostela (12th century); Senhor fremosa – Cantigas de Amor by Dom Dinis; Cuncti simus concanentes – La Llibre Vermell de Montserrat (14th century); Ondas do mare; Ai Deus, se sab'ora meu amigo – Cantigas de Amigo by Martin Codax (13th century); Selected works from Codex Las Huelgas (13-14th century); Vella e mininna – Cantigas de Santa Maria 180 (13th century); and Como poden per sas culpas – Cantigas de Santa Maria 166.


text:
15
gen
2013
Sabato 19 gennaio 2013 – Presentazione del nuovo libro di Salvatore Patatu “BOGHES E CARAS ANTIGAS de su Mulinu ’e su ’Entu”
Apriamo dopo un lungo periodo di silenzio, dovuto a vicende personali, l’esercizio 2013 del nostro sito.
Lo facciamo piacevolmente con l’annuncio e una breve introduzione del nuovo libro scritto dall’autore e nostro compaesano Salvatore Patatu, riportante un’immagine sia realistica, sia immaginaria, della vita vissuta e reale del nostro paese. Il nuovo libro dal titolo “BOGHES E CARAS ANTIGAS de su Mulinu ’e su ’Entu”, sarà introdotto sabato 19 gennaio 2013 alle 0re 17:00 nella sala consiliare, dopo il saluto del Sindaco Marco Pischedda, del Presidente della Pro Loco Giovanni Soddu e l’intervento dell’Assessore alla Cultura Maria Antonietta Solinas, dal Prof. Manlio Brigaglia. Seguiranno la lettura di alcuni estratti ad opera di Domitilla Mannu e la conclusione dell’autore che aprirà il dibattito conclusivo.
L’ultima fatica di Salvatore Patatu, Boghes e caras antigas de su Mulinu e’ su ‘Entu, riporta la Prefazione di Paolo Pulina, edito dalla Tipografia TAS, Sassari 2012 di pagine 170, riporta un CD Audio allegato con voci di Salvatore Patatu e di Domitilla Mannu che praticamente aggiungono un audio-libro, atto a facilitare la lettura del libro e la comprensione della lingua sarda.
Con l’autorizzazione dell’autore, trascriviamo il primo dei capitoli dell’opera in lingua sarda. Se gli episodi, anedoti e poesie, raccontati nel primo capitolo, riesce a tenermi attaccato alla lettura già ora, posso solo immaginare come provocheranno la mia attenzione le pagine successive. Buona lettura a tutti.
Contados de su Mulinu de su ‘Entu
Aia apenas ùndighi annos cando, finida sa cuinta elementare, apo comintzadu a fàghere su mulinarzeddu pro agiuare a babbu. Su mulinu fit in una carrela chi dae issu leaiat su nùmene: carrela ‘e Mulinu. In italianu si naraiat Via Pasquale Tola e-i como, dae cando in su 1971 ant ammanizadu mezus sos nùmenes de sas carrelas, si narat via Raffaello Sanzio. Sas domos de-i custa carrela, tando, fint totu pienas de zente e de atividades. A in altu, a dainanti a sa domo de tiu Peppe Seu, b’aiat una funtanedda e, a ojos, sa butega de ’arveri de Peppinu Pala. In mesania su mulinu e-i su butighinu, cun su bigliardu e, in basciu, sa butega de cartzeraju de tiu Cicciu Boe, chi tribagliaiat cun tiu Nenardu Cadorna, su connadu, e cun Mario Soddu, su nebode, innanti chi si ch’esserat emigradu in Isvìtzera. A inie andaiat zente meda a si bistentare e a arrejonare de incunzas e messeras, ma puru de lendas e àteras chistioneddas chi sutzediant in bidda.
Sa gianna de mulinu fit pròpiu a dainanti de sa mesania tra su butighinu de tia Nina e-i sa domo de tiu Giuannandria Migaleddu, a duos passos dae sa carrela de tiu Tomeu, dae ue, imbichèndela e totu, ’idias (e las bides alu como) sas palas altas e poderosas de su campanile de sa cheja de santu Mateu, chi pariat suspesu, brighende e minatende sa domita bascia, mancari a duos pianigheddos, de tiu Zerrete, chi li fit pròpiu suta pes, a parte de segus, ue, in una cortita, serrada dae duos muros male incarchinados, in unu putu, falaiat su filu de ràmine russu de su parafùlmines. Su mastru de iscola, Nino Sanna, nos aiat nadu chi de comente falaiat unu raju dae s’aera, beniat atiradu dae sa chima puntzuruda fissada in sa pubulea de su campanile e che l’inzitaiat a fortza, fatèndelu inghiriare a atorinadura in su filu, fintzas a su putu, ue s’istudaiat che candela isteàrica in su cadinu. Nois iscolanos immaginaimus su raju allutu intrèndeche in s’abba de su putu, friende che-i su ferru caldu de mastru Tigèlio, cando, daboi de l’aer bene mazadu a colpos de marteddu subra a s’incùdine, ammuntenzèndelu cun una tenatza longa, che l’imberghiat intro una pica piena de abba pro l’ifritare. Su ferru ch’intraiat friende che cando s’ozu est buddende in su frisciolu, e chi ‘etas una tatza de abba frita. A nois pariat puru de intèndere su fiagu de s’abba brujada e de ‘ìdere sa poporada chi pienaiat su fraile.
Deo, ogni manzanu, falaia currende e cantende. Essende dae domo, in carrela de sos putos, passadu su bicu de Foareddu, falaia a dainanti a sa domo de tiu Antoni Luisi ‘Udrone, ch’imbicaia in su tirighinu a costazos de cheja, boltaia a manca a dainanti a sa domo de tiu Tambeddu, falende pagas iscalinas a impedradu, longas e bascias, boltaia a dresta serente a sa domo de tia Maria Villa, arrivende a dainanti a sa domo de tiu Pàulu Casella, a costazos de su mulinu ue, intrende mantessi, sessaia de cùrrere e . . . de cantare.
De comente si intraiat, a dresta, bi fit s’ufiscigheddu, cun un’iscriania minore, una ventana cun sa ferrada, ue a s’ala de fora sos fitianos, cando sas lòrigas non bastaiant, bi ligaiant àinos e caddos, ch’istaiant tota s’ora marrende e pistende s’impedradu, in chirca de si catzare calchi musca caddina chi si ‘etaiat abbudronada, che puzones de abe, in sas partes dìligas dei cuddos pòveros animales. Addainanti a s’ufiscigheddu bi fit su pesu, ue si falaiant sas còrvulas e-i sos sacos pienos de trigu, onzi pesada beniat assentada in unu rezistru gai comente su tantu de su dinari chi si deviat pagare pro su marghinonzu. Dae su rezistru si distacaiat una bulleta cun su nùmene de su padronu o sa padrona de su trigu, e andaiat intzufida a bicu a fora in su trigu de sa còrvula o ispiglionada a su sacu.
A manca b’aiat unu parastagiu de linna longu, largu e basciu, pro bi pònnere subra sas còrvulas pesadas, pienas de trigu, in s’isetu de lu marghinare. Suta a-i custu parastagiu, poniaimus sas còrvulas cun sos sacheddos de sa farina marghinada, pronta pro che la giùghere a domo. Dae su colore de sos sacheddos, sas padronas (e deo puru) reconnoschiant sa còrvula issoro.
Sempre a dresta, a s’àter’ala de su pesu, bi fint sas duas molas, acollocadas subra a un’intauladu mannu, a ue si pigaiat cun sa còrvula a cùcuru, in un’iscala de linna cun chimbe iscalinas, pro ch’imbolare su trigu in su mojolu. Dei custas molas, una fit lena e marghinaiat pius pagu de unu cuintale a s’ora, mentres chi s’àtera, pius lestra e pius moderna, cun su motore pius nou, giampaiat su cuintale.
Passadas sas iscalinas, bi fit su cuadru elètricu, cun totu sos aniveglios netzessàrios: su voltometro, bator amperòmetros, interrutores a burteddu, unu mannu chi leaiat sa lìnia intrea de totu su mulinu e àteros pius minoreddos, unu pro onzi màchina; sas vàlvolas a fusìbiles de filu de piùmu, prontos a s’isgiòlvere, in casu de problemas pro neghe de cuntatos male cumbinados; o, puru, si sa currente s’abasciaiat o pigaiat tropu de colpu e poniat in perìgulu sos motores. Pro pònnere manos in su cuadru, si deviat distacare s’interrutore generale, pighende a subra una peagna de linna, isulada dae terra pro mesu de bator tacos mannos, fatos dae isuladores russos e apoderidos.
A costazos de su cuadru elètricu, in basciu, b’aiat un’àidu, in ue si passaiat, gruscèndesi, pro intrare a suta de cuss’ispessia de mesusostre ue fint sas molas. In sas traessas de s’intauladu, b’aiat unu paju de istampas, acurtziendebi sos ojos, dae suta, si podiat abbaidare comente dae unu cannociale ite b’aiat subra. Tando deo, cando non bi fit babbu e in mulinu b’aiat calchi bella pitzinna isetende, li naraia chi apena finiat su trigu chi fit marghinende, chi ‘etaia su sou. Mi preguntaiat si deviat imbarare tempus meda e deo li naraia: “Piga a subra e abbàida tue mantessi cantu trigu b’at in su mojolu”. Issa bi pigaiat e deo in lestresa ch’intraia a suta s’intauladu e abbaidaia dae una de sas istampas e li ‘idia sas coscias e-i sas mudandas. E capitaiat puru chi calecuna non giughiat mudandas e, tando, su panorama s’irrichiat de calchi munimentu interessante.
Subra su cuadru, a tres metres dae terra, giraiant sos buratos. Si moviant in tundu, in lestresa, chi pariant pessighidos dae canes arrejolidos, cun unu manizu chi non s’assimizaiat a nudda a-i cussos chi faghiat su sedatu de mama mia, cando colaiat sa farina pro fàghere su pane pòddine. Mancari sedatada in mulinu, a sa farina, mama li daiat un’àtera passada, ca su pane *essiat pius bellu a fregura e pius bonu a sabore. Sos movimentos de sos sedatos s’assimizaiant, pius a prestu, a duas murròculas cadreddajòlas, de-i cussas a puntzu longu e barritortu, chi nois piseddos impitaimus pro giogare a isgràbbios, chi, daghi la piscaias, ti tronaiat sa manu che chi b’esseret passende unu ratacasu. Sos buratos fint duos, acopiados. Pariant duas cascias mannas a retàngulu, apicadas cun cannàos de ferru a sa bòvida. Pagu pagu istacados unu dae s’àteru, su tantu de b’istare una targa, ue b’aiat iscritu: Giannotti e Figli – Viterbo. Totu altziaiant sos ojos a lègere, ma chie aiat fatu iscolas bascias e non fit tantu lestru leggende e si si bistentaiat pagu pagu, trambuchende in sas sìllabas, a cando finiat de lègere, li ’eniat s’imbàddinu, ca deviat sighire cun sa conca su movimentu impressidu de ‘arveghe ‘addinosa chi faghiat sa targa, pius ispiciu de sa limba de tia Mariantonia Fonnesa.
Tiu Mateu Limbichicu si bi proaiat onzi ‘olta chi ‘eniat a marghinare su mesu istarellu sou e istaiat unu malafine de tempus nende Gian . . . Giann . . . chena mai resessire a arrivire a . . . Viterbo.
Una barantina de annos como, ammentende su mulinu, apo iscritu custa poesia chi at balanzadu unu prèmiu in unu cuncursu :
SU MULINU ABBANDONADU
Cantas cosas
mi ‘atides a s’ammentu.
muros, dae su tempus ratados!
E bois, lòrigas ruinzadas
E tue, ferrada de ventana,
chi, pro musca caddina,
inchietos caddos
e àinos archilados,
marra marra,
fortza ti proaian e balentia!
Sa dulche mùida ‘e sa mola,
chi calda sa farina cana
‘etaiat in sa ‘uca de linna,
imbellida de tela crua
che de zòvana istranza dulche cara.
Su giannile biancu de ‘oladia,
chi in s’impedradu antigu,
cunsumidu dae pes
de fitianas tribulias,
modde, a lenu a lenu si perdiat,
che tipidiu a bentu de arzola,
in sa cora, istraca ‘e trazar abba.
E tue, mola, a cantare sighias,
dae ciarras de comares cameddada,
chi a fiotu arrivian, cun tidiles
pistados dae gàrrigos pesudos
de milli ranos pròssimos de pane,
frutu de incunzas sueradas,
de timerosas dies de ‘iddia
e de dolentes fogos s’istremutu,
in còrvulas balladas,
dae istracos passos trazadas,
in tirighinos mudos,
iscurosos, allegros
de apagada cuntentesa.
Mulinu ‘etzu,
non fisti logu ebbia de fadiga
e suore, ma logu de pasu e de isetu,
ue pro buglia innotzente si riiat,
isetende s‘intinnu ‘e su mojolu,
chi de àteru trigu aiat bisonzu.
Como, nudda est restadu!
Meràculos at fatu s’era noa!
E-i s’umanidade tue tota canta
chena si penetire nd’at distrutu.


text:
Arbitri 29ª giornata: Eleonora Pili e Francesco Mulargia di Cagliari per i big-match Carloforte-Arbus e La Palma-San Marco, Samuele Giudice di Sassari dirige Castelsardo-Porto Rotondo
Il campionato di Promozione è alla 29ª giornata, la quattordicesima del girone di ritorno. Queste le designazioni arbitrali delle gare del weekend con l'inizio fissato per le ore 16.
GIRONE A
ANDROMEDA QUARTU 2000 arbitra Nicola Nieddu di Sassari (Dionigi Mocci di Cagliari e Enrico Basciu di Carbonia)
CARLOFORTE-ARBUS arbitra Eleonora Pili di Cagliari (Andrea Porcu di Oristano e Francesco Meloni di Cagliari)
GONNOSFANADIGA-IDOLO arbitra Gabriele Caggiari di Cagliari (Maurizio Picciau di Cagliari e Andrea Papalini di Nuoro)
LA PALMA M.U.-SAN MARCO ASSEMINI 80 arbitra Francesco Mulargia di Cagliari (Alessandro Anedda e Valeria Spizuoco di Cagliari)
SANT'ELENA QUARTU-ARBOREA arbitra Marco Medda di Cagliari (Giacomo Sanna e Mauro Ignazio Cordeddu di Cagliari)
SELARGIUS-CARBONIA arbitra Mattia Farci di Carbonia (Stefano Siddi di Cagliari e Diego Massa di Carbonia)
SEULO 2010-BARI SARDO arbitra Giuseppe Puddu di Oristano (Riccardo Loi e Alessio Evangelisti di Oristano)
SILIQUA-VECCHIO BORGO SANT'ELIA arbitra Matteo Manis di Oristano (Annamaria Sabiu e Alberto Renna di Carbonia)
GIRONE B
BOSA-OZIERESE arbitra Giampaolo Scifo di Nuoro (Francesco Serusi e Flavio Pisu di Oristano)
CASTELSARDO-PORTO ROTONDO arbitra Samuele Giudice di Sassari (Marco Fara di Oristano e Luca Leone di Sassari)
FONNI-MACOMERESE arbitra Stefano Selva di Alghero (Marco Faggiani di Sassari e Pietrina Fois di Nuoro)
ILVAMADDALENA-POSADA arbitra Andrea Virgili di Olbia (Sandro Lisi e Lorenzo Giordano di Olbia)
OVODDA USINESE arbitra Cristian Frau di Oristano (Pietro Fae di Ozieri e Nicola Deriu di Oristano)
POLISPORTIVA OSSESE-CUS SASSARI arbitra Claudio Salvatore Marongiu di Sassari (Mario Puggioni e Roberta Falchi di Sassari)
PORTO TORRES-BONORVA 1960 arbitra Gianluca Satta di Ozieri (Michele Acciaro di Alghero e Simone Spano di Sassari)
THARROS-DORGALESE arbitra Davide Galiffi di Alghero (Nicola Graziano Sechi di Sassari e Michel Melis di Cagliari)


text:
Mangoni
Su mangoni o mangone (Phoenicopterus, Fürbringer 1758) est unu pilloni mannu de sa familia Phoenicopteridae.
Esistit fintzas su de colore ruju: e in logudoresu si narat puru zente ruja, in campidanesu genti arrubia.
Sas pinnas sunt biancas cun d'unu pagu de ruju, tenet ancas longas e istriziles de colore rosa, su tuju longu e curvu, picculu mannu e curvu, cun custu iscavat e sedattat su ludu de sos istagnos, chirchende su 'e mandigare, algas e cambareddus. Su corpu no est tantu mannu. In Sardinnia bibint in sos istagnos, inue faghet puru su nidu. Su nidu est altu, fraigadu cun su ludu, e sa forma comente unu secchiu rovesciadu. Est puzone migratore. Curiosu però, ca arrivat inoghe in s'istiu, e partit in beranu (a diferentzia de àteros puzones). In Sardigna meda s'inde bident in s'Istagniu de Molentargius, e in s'Istagniu de Santa Gilla, affacca a Casteddu.


text:
Sony Vegas Pro Templates Intro
Sony Vegas Pro Templates Intro sony vegas pro templates intro sony vegas pro intro templates 28 images intro template sony free. sony vegas pro templates intro free sony vegas intro template ideas. sony vegas pro templates intro glass cubes intro vegas pro template ideas. Sony Vegas Pro Templates Intro sony vegas pro templates intro sony vegas pro 13 2d intro template youtube download. sony vegas pro templates intro free sony vegas intro template. Sony Vegas Pro Templates Intro
Sony Vegas Pro Templates Intro sony vegas pro templates intro free sony vegas intro template ideas. sony vegas pro templates intro glass cubes intro vegas pro template ideas. sony vegas pro templates intro sony vegas pro 13 2d intro template youtube download. sony vegas pro templates intro free sony vegas intro template.


text:
Su primu ministru giaponesu Shinzo Abe s'est iscusadu. L'at fatu aberende unu fundu pro rimborsare sas fèminas chi a pustis de 70 annos sunt galu bias. A su chi narant sos analistas giaponesos sas iscraas de su sessu, sas shofu, fiant unas 20mìgia. A su chi narant sas fontes prus seguras imbetzes fiant unas 200mìgia. Una bella diferèntzia. S'imperu giaponesu de tando las at colovrinadas, imbaucadas e si nche las at furadas cun sa promissa de su traballu.
Traballu chi però no esistiat e si esistiat fiat mìseru, in sos casinos de s'esèrtzitu imperiale nipònicu. Fiat una trampa bene parada. Arribaiant dae sa Corea de giosso, dae sa Tzina, dae sas Filipinas, dae sa Birmània e dae s'Indonèsia. De bator tres si nche sunt mortas. Non bi l'ant fata, sa violèntzia fiat meda. Las torturaiant e las isburvaiant, die cun die, note cun note. In pagas sunt resèssidas a mòvere a dae in antis, a si nche liberare, ma sos trumentos mentales sunt abarrados e una vida normale non l'ant pòdida prus contivigiare. Su prus malàidas, istèriles e sena sa possibilidade de si torrare a fraigare una famìlia.
In su 1993 su Giapone aiat reconnotu sas neghes suas, ma sa chistione si fiat firmada in cue. Como, a pustis de àteros 22 annos, belle gasi est arribadu s'acordu. Unu milliardu de yen, est a nàrrere sete milliones e setighenta mìgia èuros pro agiudare sas fèminas galu bias. Una collaboratzione istòrica in subra de un'argumentu chi poniat in cuntrastu sos duos istados
Como sunt abarradas in 46 e, mancari in ritardu, un'acanteddu de giustìtzia lis est dèvida. Mancari non nche cantzellet sas suferèntzias de tando.


text:
Lady Oscar
Articulu in nugoresu
Lady Oscar o Sa Rosa de Versailles (ベルサイユのばら Berusaiyu no Bara?) est unu de sos shōjo-manga prus connòttos e unu franchise chi at imbentàu Riyoko Ikeda. Lu an adattàu a parìtzos Takarazuka Revue musical e fìntzas anime, chi at fattu Tokyo Movie Shinsha e prubicàu sos network televisivos Animax e Nippon Television. S'anime est populare meda in Italia.
Lady Oscar zìrat in tundu a s'istoria de Oscar François de Jarjayes, una pitzìnna nàschia fèmina ma pàschia comènte un'òmine pro sutzèder a babbu suo in su traballu de bardiànu de su Palattu Reale. Una gherradòra bravissima chin ideas firmas de zustìssia, Oscar si intèndet fiera e altiva pro su rolu chi li tòcat a fàcher, ma est in dùda cando, a su cumìntzu de sa revolutzione frantzesa, dèpet isseperàre cale ala picàre tra sa classe reale e tra cussa povera e opprimìa dae sa prima. Est de impòrtu mannu fìntzas su disìzu de torràre a si cumportàre che-i una femina, chi dèpet cubàre pro su traballu suo, e sas fattìas amorosas chin Marie Antoinette, Count Axel von Fersen, e su serbidòre e menzus amicu André Grandier.
Tènet elementos de casta yuri in sa relassiòne tra Oscar e sa protètta sua Rosalie Lamorlière, sa fìza de Madame de Polignac, chi s'istima sua pro Oscar si podet pessàre comènte adòru o amore romanticu benìnde dae una possìbile bisessualidade. Comènte chi non fit bastànte, medas in sa corte puru adòran a Oscar, diventànde zelosos abberu cando issa est in cumpanzìa de un'attera pessòne.


text:
Sindia: laboratòriu GIOGAMUS IN SARDU?
Est istadu fatu giòbia 29 de santandria 2012, in sa Biblioteca Comunale de Sindìa su laboratòriu de ludo-didàtica GIOGAMUS IN SARDU?, atividade culturale organizada dae s’Ufìtziu Limba Sarda de sa Provìntzia de Nùgoro e dae s’Istitutu de Istùdios e Chircas “C. Bellieni” de Tàtari, in s’àmbitu de su progetu “Fainas a Cumone”, finantziadu dae sa Lege 482/99 pro s’annualidade 2008. A sa manifestatzione organizada in paris a s’Amministratzione Comunale de Sindìa, sa Biblioteca Comunale, su Servìtziu Tzivile Natzionale e sa coop. Byblos ant partetzipadu 13 pitzinnos. Sunt istados fatos SU GIOGU DE S’ARGA e su TEN-A-MENTE.
Podides bìdere carchi màzine de sos laboratòrios:


text:
Sos intelletuales de s'illuminismu
Si depent ammentare in prus sos intelletuales de formatzione illuminista chi si sunt dedicados a sa froridura noa de sa Sardigna iscriende tratados de caràtere econòmicu, agràriu, de s'allevamentu in generale e sìrigu, de sa pisca, mineràriu, de sa navigatzione, de sos trasportos, de su cummèrtziu, de sa meighina.
Fiant mescamente educadores, istudiosos de totus sos aspetos tècnicos chi podiant donare unu contributu a su progressu netzessàriu a superare s'arretradesa de s'ìsula. Issos connoschiant sos personàgios prus rapresentativos de s'illuminismu europeu e sas òperas issoro, comente s'Entziclopedia.
Tra custos intelletuales e istudiosos depimus numenare Zosepe Cossu, Antoni Porcheddu, Andria Manca dell'Arca, Pedru Leo, Domìnigu Simon, Maurìtziu Puggioni, Luisi Soffì, Andria Massala. Sas issoro sunt òperas iscritas in prosa e in poesia.
In su Setighentos, difatis, sa cultura illuminista fiat istada introduia e promovia dae sas riformas de su Ministru Boginu, cun sas riformas chi aiant portadu a s'organizatzione de su sistema de s'istrutzione in Sardigna, siat in sas Universidades siat in sas iscolas superiores e elementares, atuadas cun meda rigore. Su Ministru introduit insegnantes preparados, imbiados dae su continente, comente sos intelletuales de su livellu de Frantziscu Gemelli e de Frantziscu Cetti, Giatzintu Hintz, Juanne Batista Vasco. Pròpiu sas Universidades fiant istadas sos istrumentos de formatzione pro sa burghesia naschent e. Medas de custos istudiosos chi amus numenadu in antis aiant retzidu sa formatzione pròpiu frecuentende sas duas Universidades de sa Sardigna. Depimus puru cunsiderare - in agiunta - sos contributos chi sa classe burghesa noa e sa nobilitade aiant donadu in su perìodu chi tzerriamus sa rivolutzione sarda, tra sa fine de su Setighentos e su comintzu de su Otighentos.
Dae custas Universidades ant a essire puru òmines chi ant signadu sa bida polìtica de sa Sardigna, comente Juanne Maria Angioy (Bono 1751- Parigi 1808), e Domìnigu Albertu Atzuni ( Tàtari 1749- Casteddu 1827).
- Club de intelletuales illuministas Club de intelletuales illuministas
- Registru de riuniones de intelletuales Registru de riuniones de intelletuales
- Frantziscu Cetti Frantziscu Cetti
- Domìnigu Albertu Azuni Domìnigu Albertu Azuni
- Juanne Maria Angioy Juanne Maria Angioy
-
http://sardignaemediterraneu.alfaeditrice.it/index.php/m-pos7-p4sez1-j?tmpl=component&print=1&page=#sigProIdb93679ddd2


text:
Un’atra borta tempus malu in Sardigna Beranu cun abba e frius
Non ce dda fait propriu su beranu a lassai a un’ala frius e abba. In is dîs chi benint in Sardigna su tempus at essi legiu in su cabu de sus (abba meda e frius su matessi) e prus bonu in su cabu de basciu (nuis giai, ma abba prus pagu). Po sa Protetzioni civili est un’allerta groga, po s’abba chi at a calai de su celu, finas a sa mesunoti de oi 15 de maiu in is zonas de Montevecchio-Pischilappiu, Tirso, Gaddura e in su Logudoro.
Ma prus che s’abba est su frius a si fairi intendiri e po is cuatru dîs chi ant a benni is minimas ant erribai finas a ses gradus in Nugoro e is massimas non ant andai prus de bintidus gradus. Totu su fini de cida su celu, prenu de nuis carrigas de abba, at amelessai chini si ndi bolit andai a fairi calencuna gita ma, comenti narant in s’uficiu meteo de s’Aeronautica militari, at abarrai feti un’amelessu.
Non si ndi cumprendit aberu nudda de custu beranu: una bona pariga de dìs pariat ca fut erribendu s’istadi e un’atra bona pariga, invecias, tra abba e bentu, pariat torrendu s’ierru.
Foto: google.it
Màuru Mura
Pubblicato in Articoli, Bacheca


text:
Unidade de medida
Articulu in LSC
In fìsica, un' unidade de medida est una cantidade pre-istabilida de una grandesa fìsica definida e adotada pro cunventzione o pro lege, impreada comente a tèrmine de riferimentu pro sa medida de grandesas de sa matessi tipologia.[1] Sas unidades de medida podent àere assignados nùmenes e sìmbulos cunventzionales. Una bia definida un'unidade de medida, onzi àteru balore de sa grandesa fìsica assotziada podet èssere espressadu tràmite mùltiplos o sutamùltiplos de s'unidade de medida in chistione.
Cuntenutu
Descritzione[modìfica | modìfica su còdighe de orìgine]
Un'esèmpiu de grandesa fìsica est sa longària, mentras un'esèmpiu de unidade de longària est su metru (sìmbulu: m) chi rapresentat una cantidade prestabilita de longària: cando naramus 10 metros (10 m), cherimus nàrrere 10 furriadas sa cantidade de longària prestabilita chi mutamus "metru".
In fìsica e in metrologia, sas unidades de medida recherent una definitzione crara e unìvoca pro èssere ùtiles: petzi gai divenit possìbile otènnere sa riproduibilidade de sos resurtados isperimentales chi est a sa base de su mètodu sientìficu. Sos sistemas de medida sientìficos sunt sa direta cunsighèntzia de su cuntzetu de pesos e medidas isvilupadu finas dae sos tempos remotos pro fines cumertziales e chi at dadu orìgine a sa nàschida de sos trastos impreados dae bendidores e comporadores pro cunsertare in manera unìvoca in sa cantidade de mertze tratada. Atualmente esistet unu standard globale, su Sistema internatzionale de unidade de medida, chi est s'evolutzione de su sistema mètricu.
Finas dae sos tempos antigos sa definitzione de sas unidades de medida, su cumpartzimentu issoro e s'impreu pràticu issoro ant giogadu unu ruolu fundamentale, a su puntu chi sunt istados isvilupados e sunt divenidos comunos medas sistemas de medida. Pro mesurare una matessi grandesa sunt s'ispissu istadas definidas medas unidades de medida a segunda de su logu geogràficu, de su cuntestu sotziale o àteru galu: una massa a esèmpiu podet èssere mesurada in grammos e in sos suos mùltiplos e sutamultiplos opuru in libbras.
Pro espressare sa medida Q de una grandesa fìsica in riferimentu a s'unidade sua de medida [Q] faghet a ricùrrere a sa fòrmula
- Q = n × [Q] = n [Q]
In manera generale, comente indicadu dae su de tres membros, s'omitit su sinnu de moltiplicazione coment'est sòlitu fàghere intrae variàbiles in sas fòrmulas sientìficas. In sas fòrmulas, annotamala, s'unidade [Q] podet èssere tratada comente chi siat issu matessi su balore de una grandesa fìsica, fatu custu chi est a sa base de s'anàlisi dimensionale.
Una distintzione annotamala andat fata intra un'unidade de medida e sos campiones a issa relativos. Un'unidade est fissada pro definitzione in modu de èssere indipendente de sas cunditziones fìsicas, cales a esèmpiu sa temperadura. Unu campione, pro contra, est sa materializzazione fìsica de un'unidade e dipendet, pro cantu si chirchet de lu menguare, dae sas cunditziones fìsicas. Pro fàghere un'esèmpiu, su metru est un' unidade definida comente a sa distàntzia cursada dae sa lughe in su bòidu ind unu discansu de tempus parinales a 1/299.792.458 de segundu, definitzione chi la luit de ogni dipendèntzia, mentras una barra metàllica impreada comente a campione, pro cantu costruida cun coidadu, vària sa longària sua cun sa temperadura siat peri pro fratziones infinitesimales.
Sistemas de medida[modìfica | modìfica su còdighe de orìgine]
Esistent diversos sistemas ufitzialmente atzetados dae sa comunidade sientìfica internatzionale o comente si siat in impreu in sas diversas partes de su praneta. Pro ogni sistema ufitziale de unidade de medida esistent organismos internatzionales chi s'òcupant de custoire sos campiones de sas unidades de medida cando nd'esistant o comente si siat de mantènnere agiornadas sas definitziones de sas unidades adotadas.
Esistent diversos sistemas de medida, basados subra diferentes ammentas de unidades de medida fundamentales. Su sistema de medida prus in manera ampra difùndidu est su Sistema internatzionale de unidade de medida, a parusu indicadu comente a SI, chi est fundadu subra sete unidades base (fundamentales), e in cales totus sas àteras unidades derivant de custas.
Esistent unos àteros sistemas, impreados pro vàrias fines, tra sos cales:
- sas unidades de medida TZGS (tzentìmetru-grammu-segundu)
- sas unidades de medida MKS (metru-kilogrammo-segundu)
- sas unidades de medida de Planck
- su sistema consuetudinario USA
- su sistema imperiale britànnicu
- unos àteros sistemas locales atuales e obsoleti:
- sas unidades de medida tzinesas
- sas unidades de medida giaponesas
- sas unidades de medida norvegesas
- sas unidades de medida turcas traditzionales
- sas unidades de medida Tacchini traditzionales
In Itàlia, puru cun su SI, sunt àncora de impreu cuotidianu carchi antigas unidades de medida, diversas a livellu locale in funtzione de s'evolutzione istòrica de cada territòriu.
Unidades de medida fundamentales e derivadas[modìfica | modìfica su còdighe de orìgine]
Pro medas grandesas fìsicas s'unidade de medida est netzessària pro nde comunicare su balore. Est a esèmpiu impossìbile descrìere una longària sena impreare unu carchi tipu de unidade.
Ma non totus sas grandesas fìsicas recherent una pròpia unidade de medida. Tràmite sas leges de sa fìsica, s'unidade de medida de una grandesa podet èssere espressada comente a cumbinatzione de unidade de unas àteras grandesas. Tando petzi unu minore paris de unidade de medida est netzessàriu. Custas unidades benint definidas comente a fundamentales, totus sas àteras sunt unidades derivadas. Sas unidades derivadas sunt impreadas solu pro cumbènia, in cantu podent èssere espressadas in tèrmines de unidades base. Su sèberu de sas unidades base est però arbitrària.
Sas unidades fundamentales de su SI non costituint unu paris mìnimu. A esèmpiu esistent sistemas in sos cales su campu elètricu e su campu magnèticu tenent sa matessi unidade de medida, gràtzias a su fatu chi sas leges de sa fìsica ammustrant chi custos duos campos sunt manifestatziones diferentes de su matessi fenòmenu.
Medas grandesas derivadas in fìsica pigant su nùmene de ricercadores e istudiosos chi ant dadu contribuidos fundamentales a sa teoria in chistione in sinnu de reconnoschimentu apustis mortu pro su pretziosu traballu issoro.
Cunversione de sas unidades de medida[modìfica | modìfica su còdighe de orìgine]
Sa cunversione de sas unidades de medida previdet sa cumparàntzia de balores istandard diferentes: pro custu sos fatores de cunversione tra unidade de medida tenent semper unu determinadu livellu de imprecisione.
Prefissos de sas unidades SI[modìfica | modìfica su còdighe de orìgine]
In su SI carchi lìtera currispondent a balores numèricos seberados in manera oportuna e podent èssere impreadas comente a prefissos pro calesi siat unidade.
A esèmpiu, c = 0,01 (1/100), e tando cm = 0,01 m e cN = 0,01 N
S'ùnica etzetzione, dèpida a resones istòricas, est s'unida de medida de sa massa, kg, chi giai cuntenet unu prefissu; in custu casu su prefissu depet èssere agiuntu a g.
S'impreu de sos prefissos no ìmplicat niuna cunversione, in cantu issos sunt definidos comente a balores numèricos. A esèmpiu sas espressiones 'cm' e '0,01 mi tenent su matessi significadu, overas sunt ecuivalentes de su puntu de bista matemàticu.
Pro un'elencu de sos prefissos in impreu in su Sistema internatzionale de unidade de medida si bidat Prefissos de su Sistema internatzionale de unidade de medida.
Règulas gràficas SI[modìfica | modìfica su còdighe de orìgine]
Sos sìmbulos de sas unidades de medida de su SI sunt iscritas semper cun lìteras pitias foras de cando sunt dedicadas a unu pessonàgiu istòricu; sos prefissos sighint règulas pròpias:
- km
- kJ
- mg
- MJ
- dMb
Su sìmbulu A pro indicare s'intensidade de currente est iscritu maiuscolo, mentras su nùmene pro estèndidu de tale unidade de medida est pitiu e sena atzentos, est a nàrrere: ampere (in donu a André-Marie Ampère).
A su matessi modu, medas unidade de medida chi pigant su nùmene de s'iscientziadu chi los at introduidas andant iscritas pro estèndidu in pitiu (a esèmpiu: kelvin, coulomb, joule, watt, ohm, siemens), tranne s'in casu de sos grados de temperadura (a esèmpiu: grados Celsius, grados Fahrenheit, grados Réaumur; su kelvin, unidade SI de sa temperadura assoluta, no est unu "gradu" de temperadura).
Nòdidas[modìfica | modìfica su còdighe de orìgine]
Bibliografia[modìfica | modìfica su còdighe de orìgine]
- Robert H. Perry; Dow W. Green, Perry's Chemical Engineers' Handbook, 8, McGraw-Hill, 2007. 0-07-142294-3
Boghes curreladas[modìfica | modìfica su còdighe de orìgine]
- Anàlisi dimensionale
Collegamentos esternos[modìfica | modìfica su còdighe de orìgine]
- http://www.mi.camcom.it/upload/file/1252/626365/FILENAME/DPR_802-del-12-8-82.pdf%7CDPR 12/08/1982 n. 802 - Testo coordinato sulle unità di misura (attuazione della direttiva CEE n.80/181 relativa alle unità di misura).
- Thesaurus BNCF
- http://unit-converter.org/index_it.html%7COnline conversione di unità fisiche
- http://www.gazzettaufficiale.it/eli/id/2009/11/23/09A13580/sg%7CMINISTERO DELLO SVILUPPO ECONOMICO DECRETO 29 ottobre 2009
Attuazione della direttiva 2009/3/CE del Parlamento europeo e del Consiglio dell'11 marzo 2009 che modifica la direttiva 80/181/CEE del Consiglio sul riavvicinamento delle legislazioni degli Stati membri riguardo alle unita' di misura. (09A13580) (GU Serie Generale n.273 del 23-11-2009)


text:
Istedda
Un'istedda (o istella) est unu corpu astronòmicu chi brillat de luxi pròpia. In astronomia e astrofìsica su fueddu est a nàrriri unu sferoide luxenti (prus o mancu perfetu) de plasma (gas meda ionizau a temperaduras artas), ca ingènerat energia in su nùcleu suo cun processus de fusioni nucleari; custa energia est spaniada in s'ispàtziu comente undas eletromagnèticas e partixeddas elementaris (neutrinus), is calis formant su bentu isteddari.
Isteddas podinti tenni unu o prus pranetas che girant intundu a custas commenti su Sistema Solari. S'istedda prus acanta de sa Terra est su Sole, mitza de grandu parti de s'energia de su praneta nostru. Is àteras isteddas, chentza de cunsiderare is supernovae, funt visibilis a de noti comente puntus luxentis, ca parint tremi·tremi po mori de is efetus distorsivus creaus dae s'atmosfera de sa Terra (efetu tzerriau seeing).
Àteros progetos[modìfica | modìfica su còdighe de orìgine]
Acàpius de foras[modìfica | modìfica su còdighe de orìgine]
- (EN) Star, World Book @ NASA
- (EN) Mapa de is isteddas live. Osservatzioni de is isteddas dae su logu tuo


text:
Po sciri
Oindi' chi una lìngua no dda scrieus est fàtzili meda chi si mroxat. Scriendidda, intamis, sa lìngua abarrat in is annus, pronta po dda torrai a pigai. In prus, su sadru bolit scritu po chi si intrit in conca ligendiddu puru, ligendi sa cosa chi si praxit e chi si serbit, ca ddu agataus in sadru puru.
Su sadru seus arrennescendi a ddu sarbai ca seus scriendiddu, tanti po si donai un'idea in custus ùrtimus trinta annu eus scritu in sadru prus de cantu no essimus fatu in is milli annus a primu, de candu s'agatat su sadru scritu. Sa literadura sadra e totu is atras genias de cosa scrita in sadru, funt amanniendisì sempri de prus.
Calichisiat lìngua, a dda scriri bolit nai a dònnia sonu chi tenit a ddi fai currispundi una litra. Custu est su printzìpiu, ma no sempri est aici, ca a bortas unu sonu ddu scrieus cun duas litras puru. Is litras de s'arfabetu sadru, chi espressant (rappresentano) is sonus de sa lìngua sadra e totu, ddas teneus arringheradas de sa A a sa Z, prus o mancu cumenti totu is arfabetus de is lìnguas europeas.
Chi boleis imparai a scriri su sadru, sa cosa mellus est a fai unu cursu ma chi no podeis fait a solus puru, ligendi, cumprendendi e domandendi agiudu a s'Ofìtziu de sa Lìngua Sadra e totu.
Una pariga de stùdius po cumprendi sa chistioni de sa scriidura:
Data di ultima modifica: 05/01/2017